hotchpotch/miracl-hf-unified huggingface dataset:
నూతలపాటి గంగాధరం
నూతలపాటి గంగాధరం విలక్షణమైన కవి. మంచి విమర్శకుడు.
ఇతడు 1939, డిసెంబరు 15న చిత్తూరు జిల్లా, సత్యవేడు మండలం రామగిరి గ్రామంలో జన్మించాడు. ఇతని తల్లి కుప్పమ్మ, తండ్రి మునుస్వామినాయుడు. ఇతడు ప్రాథమిక విద్య రామగిరిలో, ఉన్నత విద్యాభ్యాసం చిత్తూరులో పూర్తి చేసుకున్నాడు. తిరుపతి ప్రాచ్య కళాశాలలో విద్వాన్ కోర్సు అనంతరం సత్యవేడులోనే తెలుగు పండితుడిగా ఉద్యోగం ప్రారంభించాడు. గంగాధరం చిన్నతనంలోనే సంస్కృత కావ్యాలు, అలంకార, వ్యాకరణ శాస్త్రగ్రంథాలు అధ్యయనం చేశాడు. గంగాధరం కొంతకాలం ఆంధ్రప్రదేశ్ అభ్యుదయ రచయితల సంఘం కార్యవర్గ సభ్యుడిగా ఉన్నాడు. ఇతని కవిత్వం పై కోసూరి దామోదర నాయుడు శ్రీ వేంకటేశ్వర విశ్వవిద్యాలయంలో ఎం.ఫిల్ పరిశోధన గావించాడు.
ఇతడు అనేక కవితలు, కథలు, విమర్శనాత్మక వ్యాసాలు రచించాడు.
ఇతడు 1975, మే 29న తన స్వగ్రామంలో పాముకాటుకు గురై మరణించాడు.
ఇతని మరణానంతరం ఇతని మిత్రులు కొందరు నూతలపాటి సాహితీకుటుంబం పేరుతో ఒక సంస్థను ఏర్పాటు చేసి 1976 నుండి ఇతని పేరిట ఒక పురస్కారాన్ని ఏటా వివిధ ప్రక్రియల్లో సాహిత్య కృషికి గుర్తింపుగా ఒక రచయితకు బహూకరిస్తున్నారు.
ఈ పురస్కారం పొందిన కొందరు
శివ డోలోత్సవం
శివడోలోత్సవము చైత్ర శుద్ధ తృతీయ రోజు జరుపుకొనే పండుగ. వసంత నవరాత్రులు తొమ్మిది రోజులలో ఇది మూడోరోజు.
మన పంచాంగకర్తలు దీనినే సౌభాగ్యగౌరీ వ్రతం, సౌభాగ్యశయన వ్రతం, మాసగౌరీ వ్రతం, ఉత్తమ మన్వాది అని కూడా పేర్కొన్నారు.
శివడోలోత్సవమునాడు ఉమా శివులను దమనముతో పూజించి డోలోత్సవం చేస్తే గొప్ప ఫలితాన్ని ఇస్తుందని ధర్మశాస్త్ర గ్రంథాలు చెబుతున్నాయి. దీనిని ఆందోలన వ్రతమంటారు. ఈ వ్రతానికి విదియతో కూడిన తదియ పనికిరాదని, చవితితో కూడిన తృతీయ ముహూర్త మాత్రం ఉన్నా గ్రాహ్యమని స్మృతి కౌస్తుభం.
ఈ డోలోత్సవ పర్వం హిందూదేశంలో పలుప్రాంతాల్లో పలురీతుల ఆచరింపబడుతూ ఉంది. ఆ ఆచరణ ఆయా ప్రాంతాల్లో స్త్రీలలో ఎక్కువగా కనిపిస్తూ ఉంది. అంతేగాక ఇది ప్రత్యేకం స్త్రీ దేవతపేర సౌభాగ్య గౌరీవ్రతం మున్నగు నామాలతో వ్యవహరింపబడుతూ ఉంది.
ఈ పర్వం గౌరీ నామంతో చెలామణీ కావడానికి కారణం ఉంది. దాక్షాయణి అగ్నికి ఆహుతి అయి చనిపోయి హిమవత్పర్వతానికి కూతురుగా పుట్టింది. పర్వతునికి పుత్రికగా పుట్టింది కాబట్టి ఈ జన్మలో ఆమెకు పార్వతి అనే పేరువచ్చింది. పార్వతి పర్యాయనామాల్లో గౌరి అనేది ప్రసిద్ధమైనది. ఆమె పరమేశ్వరుణ్ణి పతిగా పొందడానికి తపస్సు చేసింది. ఆమె తపస్సు చైత్రమాసంలో శుక్ల తదియనాడు ఫలించింది. అందుచేత ఆనాడు గౌరి పేరున జరిగే ఒక పర్వమైంది.
దివ్యవాణి (వారపత్రిక)
దివ్యవాణి ఆధ్యాత్మిక వారపత్రిక. మండపేట నుండి శ్రీ మెహెర్ చైతన్య నికేతన్ తరఫున ఈ వారపత్రిక వెలువడింది. కె.వి.సూర్యనారాయణ ప్రచురణకర్త. నిడదవోలు లోని మెహెర్ ప్రెస్‌లో ముద్రించబడింది. స్వామి సూర్యప్రకాష్ మెహెరానంద ఈ పత్రికకు గౌరవ సంపాదకునిగా వ్యవహరించాడు. కె.వి.సూర్యనారాయణ, డి.వి.ఎన్.మూర్తి సహ సంపాదకులు. అవతార్ మెహెర్ బాబా బోధనలు ఈ పత్రిక ప్రచారం చేసింది.
ఈ పత్రిక తొలి సంచికలో ఈ క్రింది విధంగా ఉంది. "“అవతార్ మెహెర్ బాబా వారి సేవకు అంకితమై స్వామి సూర్యప్రకాశ్ మెహెరానందజీ సంపాదకులుగా ఒక దశాబ్దికి పైగా అవిరళ కృషి సల్పిన దివ్యవాణి మెహెర్ చైతన్య నికేతన్ ట్రస్ట్ (మెహెర్-మండపేట) ఆధ్వర్యంలో తెలుగు వారపత్రికగా పునరుద్ధరింపబడి...”"
దీనిని బట్టి ఈ పత్రిక అదే పేరుతో 1978కు ముందే ఒక దశాబ్దం పాటు వెలువడిందని తరువాత వారపత్రికగా 1978లో పునరుద్ధరించబడిందని తెలుస్తున్నది.
15-10-1975 సంచికలో ఈ క్రింది అంశాలు ఉన్నాయి.
ఆంధ్రప్రదేశ్ ప్రెస్ అకాడెమీ ఆర్కీవ్స్‌లో మొదటి సంచిక మూలప్రతి]
ఆకాశవాణి కేంద్రం, విజయవాడ
ఆకాశవాణి రేడియో ప్రసారాల కోసం విజయవాడలో నెలకొల్పిన కేంద్రం ఇది.
1948 డిసెంబరు 1వ తేది ఆంధ్రుల సాంస్కృతిక కేంద్రమైన విజయవాడలో ఆకాశవాణి నెలకొంది. రెవిన్యూమంత్రి శ్రీ కళా వెంకట్రావు దాన్ని ప్రారంభించారు. 1 KW మీడియం వేవ్ పై ప్రసారాలు సాగేవి. ప్రసారశక్తి ఆరువేల చదరపు కిలోమీటర్లు. విజయవాడలో PWD ఎగ్జిక్యూటివ్ యింజనీర్ బంగళాలో ఆరెకరాల స్థలంలో దీన్ని స్థాపించారు. అప్పట్లో బెజవాడ క్లబ్ అక్కడ వుండేది. దాన్ని అద్దెకు తీసుకున్నారు. 120 అడుగుల ఎత్తుగల రిలే టవర్ నెలకొల్పారు. N. S. రామచంద్రన్ తొలి స్టేషను డైరక్టరు. M. S. నారాయణస్వామి స్టేషను యింజనీరు. మదరాసు ' బి ' కేంద్రం నుండి తెలుగు కార్యక్రమాలు రిలే చేసేవారు. తర్వాత కొంతకాలానికి 1950 లో డా. అయ్యగారి వీరభద్రరావు స్టేషను డైరక్టరుగా చేరారు. రెండేళ్ళ పరిపాలనలో ఆయన ప్రసారాలలో నూతనత్వాన్ని కలిగించారు.
20 కిలోవాట్ల ప్రసారశక్తికి విజయవాడ కేంద్రస్థాయిని 1957 జనవరి 20న పెంచారు. ఆంధ్రప్రదేశ్ ముఖ్యమంత్రి డా. నీలం సంజీవరెడ్డి ప్రారంభించారు. తొలినాళ్ళలో స్టేషను డైరక్టర్లుగా సర్వశ్రీ M. V. రాజగోపాల్, S. K. బోస్, G. P. S. నాయర్ వ్యవహరించారు.
1962 ఆగష్టులో అప్పటి కేంద్ర ప్రసార సమాచార శాఖామాత్యులు డా. బెజవాడ గోపాలరెడ్డి వివిధ భారతి ప్రసారాల ' బి ' కేంద్రాన్ని ప్రారంభించాయి. 1971 మార్చి నుండి వాణిజ్య ప్రసారాలు ఆరంభమయ్యాయి. వ్యవసాయ ప్రసారాలు 1966 జూన్ 7 నుండి ప్రారంభమయ్యాయి. నిడుదవోలులో జరిగిన సభలో నీటి పారుదల శాఖామాత్యులు T. V. రాఘవులు వ్యవసాయ ప్రసారాలు ప్రారంభించారు. గుమ్మలూరు సత్యనారాయణ, కె. వి. సుబ్బారావు, వై. హనుమంతరావు, వ్యవసాయ విభాగానికి అధిపతులుగా మూడు దశాబ్దాలు ఈ కార్యక్రమాలను తీర్చిదిద్దారు. 1995 జూన్ లో మూడు దశాబ్దాల వార్షికోత్సవాన్ని వ్యవసాయ శాఖామత్యులు శ్రీ కోటగిరి విద్యాధరరావు బాపట్ల వ్యవసాయ కళాశాలలో జరిగిన సభలో నిర్వహించారు.ఎన్నో జాతీయ, అంతర్జాతీయ బహుమతుల్ని ఈ కేంద్రం గెలుచుకొంది.
మన్నూరు సుగుణమ్మ
2015 లో తిరుపతి శాసనసభ నియోజకవర్గానికి జరిగిన శాసనసభ ఉప ఎన్నికలలో మన్నూరు సుగుణమ్మ శాసనసభ్యురాలిగా ఎన్నికైంది. ఈమె భర్త వెంకటరమణ 2014 లో జరిగిన శాసనసభా నియోజకవర్గ ఎన్నికలలో శాసనసభకు తెలుగుదేశం పార్టీ తరపున ఎన్నికై తిరుపతి శాసనసభ సభ్యుడుగా ఉంటూ అనారోగ్యం కారణంగా మరణించడంతో జరిగిన ఉప ఎన్నికలలో సుగుణమ్మ ఆ స్థానంలో తెలుగుదేశం పార్టీ తరపున నిలచి 1,16,524 ఓట్ల ఆధిక్యంతో గెలుపొందింది. ఈ ఉప ఎన్నికలో మొత్తం ఓట్లు 2,94,781 కాగా 1,47,216 ఓట్లు (49.94 శాతం) పోలయ్యాయి. అయితే తెలుగుదేశం పార్టీ విజ్ఞప్తి మేరకు ప్రధాన ప్రతిపక్షమైన వైయస్‌ఆర్ కాంగ్రెస్ పార్టీ ఈ ఉప ఎన్నికలో పోటీ పెట్టలేదు.
శివ సహస్రనామములు
శివ సహస్రనామములు శివుడు యొక్క ఒక "వెయ్యి పేర్లు జాబితాలో" ఉంది, హిందూమతం యొక్క అత్యంత ముఖ్యమైన దేవతలలో శివుడు ఒకరు. హిందూ మతం సంప్రదాయంలోని సహస్రనామములు ఒక రకం యొక్క భక్తి శ్లోకం (సంస్కృతం: " స్తోత్రం ") మరియు ఒక దేవత యొక్క అనేక పేర్లు, సహస్రనామములు జాబితా లోని పేర్లు దైవాన్ని ప్రశంసించినట్లు అవుతోంది మరియు ఆ దైవం సంబంధం లక్షణాలు, విధులు, మరియు ప్రధాన పురాణాలలో ఒక కూలంకషంగా జాబితా (కేటలాగ్) ను అందిస్తాయి. శివ సహస్రనామ స్తోత్రము వీటన్నింటి స్తోత్రరూపం.
శివ సహస్రనామములు కనీసం ఎనిమిది వేర్వేరు రూపాలు ఉన్నాయి. 
మహాభారతం యొక్క అనుశాశిక పర్వం కనిపించటం ఈ సంప్రదాయం యొక్క గుజ్జుగా భావిస్తారు. రామ్ కరణ్ శర్మ ఎనిమిది సందర్భములుగా విశ్లేషించారు :
మొత్తం 113 పేర్లు దాని అర్థంతో పాటు, ఈ క్రింది రాసినవి పొందుపరచ బడ్డాయి..
నెక్కంటి సుబ్బారావు
నెక్కంటి సుబ్బారావు రైతు, రైతు శాస్త్రవేత్త. వరి వంగడాలను తన మడుల్లో ప్రయోగాత్మకంగా పండించి, ఏ రకం మన వాతావరణానికి, భూసారానికి ఉపయోగపడుతుందో పరిశోధనలు చేసే రైతుశాస్త్రవేత్త.ఐఆర్ 8 రకం వరి వంగడాన్ని తయారుచేసి ప్రపంచ కరువు తగ్గటానికి దోహదపడ్డారు.(ఈనాడు 5.12.2016).
నెక్కంటి సుబ్బారావు స్వగ్రామం పశ్చిమగోదావరి జిల్లా ఆచంట. ఆయన ఎస్.ఎస్.ఎల్.సి.(సెకండరీ స్కూల్ లీవింగ్ సర్టిఫికేషన్, నేటి పదోతరగతి) పూర్తిచేసుకున్నారు. ఆపైన 1967లో నేరుగా వ్యవసాయాన్ని వృత్తిగా చేపట్టారు.
వ్యవసాయరంగంలో ఆయన ప్రయోగాలకు, మంచి ఫలితాలకు సుప్రసిద్ధుడయ్యారు.
1967లో ఆనాటి కొత్త వంగడమైన ఐఆర్8ను వ్యవసాయ శాస్త్రవేత్తలు సాగుచేసి కేవలం 18 బస్తాల ఫలసాయాన్ని మాత్రమే తీయగలిగారు. అన్ని రకాల రసాయనిక ఎరువులను ప్రయోగించినా ఇంత తక్కువ ఫలితం దక్కడంతో వారు హతాశులయ్యారు. సుబ్బారావు అదే వంగడాన్ని రసాయన ఎరువులు, పురుగుమందులు లేకుండా అదునుమీద వ్యవసాయం చేశారు. ఆయన పొలంలో ఐఆర్8 40 బస్తాలకు పైగా పండింది. సారవంతమైన గోదావరి డెల్టాలో రసాయన ఎరువులు వేయనక్కరలేదని, ఈ రకాన్ని వ్యవసాయ శాస్త్రవేత్తలు సార్వాలో ఊడ్చారని, తాను విషయాన్ని అవగాహన చేసుకుని దాళ్వాలో పంటవేయడంతో ఇంతటి ఫలసాయాన్ని సాధించానని చెప్తారు. ఆయన ప్రయోగం రికార్డులను సాధించడంతోపాటుగా ఆ వంగడాన్ని ఏ జాగ్రత్తలు తీసుకుని వేయాలో తెలిపేందుకు మార్గదర్శిని అయింది. ఆ రంగంలో అటువంటి ప్రారంభం పొందాకా ఎన్నో ప్రయోగాలు చేశారు.
2014 అక్టోబరు నెలలో ఫిలిప్పైన్స్‌లో ఉన్న అంతర్జాతీయ వరి పరిశోధన సంస్థ(ఐఆర్ఆర్ఐ)ను సందర్శించిన 200మంది రైతుల్లో ఆయన ఒకరు. అంతర్జాతీయంగా వివిధ దేశాలకు చెందిన 200మంది రైతుల బృందంలోనూ సుబ్బారావు వ్యక్తిగతంగా తన ప్రతిభను చూపారు. వారిలో కేవలం ఆయనొక్కరే అతికొద్ది నెలల నుంచి ప్రయోగాత్మకంగా పండిస్తున్న గ్రీన్ సూపర్ రైస్ రకాన్ని సందర్శించారు. గ్రీన్ వరి వంగడాల్లో 7రకాల సూపర్ రైస్ వంగడాల్ని భారతదేశ స్థితిగతులలో ప్రయోగాత్మకంగా నెక్కంటి సుబ్బారావు వేసి పండించనున్నారు.
అలెస్సాండ్రో వోల్టా
అలెస్సాండ్రో గియుసేప్ప్ ఆంటోనియో అనస్టసియో వోల్టా (ఫిబ్రవరి 18, 1745 - మార్చి 5, 1827) ఒక ఇటాలియన్ భౌతిక శాస్త్రవేత్త, ఇతను 1800లలో బ్యాటరీ ఆవిష్కరణతో ప్రసిద్ధి చెందాడు.
వోల్టా ఫిబ్రవరి 18, 1745 న నేటి ఉత్తర ఇటలీ లోని ఒక పట్టణమైన కోమో (స్విస్ సరిహద్దు సమీపంలో) లో జన్మించాడు. 1794లో వోల్టా కోమో లోనే ఉండే తెరెసా పెరిగ్రిని అనే ఒక గొప్పయింటి స్త్రీని వివాహం చేసుకున్నాడు, వీరు గియోవన్నీ, ఫ్లామినియో మరియు జనినొ అనే ముగ్గురు కుమారులకు జన్మనిచ్చారు. ఇతని తండ్రి ఫిలిప్పో వోల్టా నోబుల్ సంతతికి చెందినవాడు. ఇతని తల్లి డోన్నా మాడలెనా ఇన్‌జాగీష్ కు చెందిన కుటుంబం నుండి వచ్చింది. 1774లో ఇతను కోమో లోని రాయల్ స్కూల్ నందు భౌతికశాస్త్ర ప్రొఫెసర్ అయ్యాడు. ఒక సంవత్సరం తరువాత ఇతను అభివృద్ధి పరచిన విద్యుజ్జనకము ప్రాచుర్యంలోకి వచ్చింది, ఈ పరికరం స్టాటిక్ విద్యుత్ ను ఉత్పత్తి చేస్తుంది.
దుర్గాప్రసాద్ ఓజా
దుర్గాప్రసాద్ ఓజా ఆంధ్ర ప్రదేశ్ కు చెందిన ప్రముఖ భౌతిక శాస్త్రవేత్త. ఈయన పక్కా ఆంధ్రుడు కాకపోయినా తెలుగునాట ఉండి పరిశోధనలు చేసిన ప్రసిద్ధ శాస్త్రవేత్త.
దుర్గా ప్రసాద్ ఓఝా జనవరి 1, 1961లో జన్మించారు. భౌతిక శాస్త్ర రంగంలో మాలిక్యులర్ ఫిజిక్స్ లో ఎం.ఎస్.సి చదివారు. లిక్విడ్ క్రిష్టల్స్ అంశంపై "థియోరటికల్ స్టడీస్ ఆఫ్ ఇంటర్ మాలిక్యులర్ ఎంటెరాక్షన్ ఇన్ లిక్విడ్ క్రిస్టల్స్" పరిశోధనా పత్రం సమర్పనతో పి.హెచ్.డి అందుకున్నారు.
రెండు దశాబ్దాల పరిశోధనా జీవితంలో జాతీయ అంతర్జాతీయ సైన్స్ జర్నల్స్ లో మొత్తం 70 పరిశోధనా పత్రాలను వెలువరించారు. స్వతంత్రంగా గ్రంథ రచనలు సహరచయితగా 32, పరిశోధక బృంద్ర రచయితగా 9 గ్రంథాలను వెలువరించారు.
ప్రసిద్ధ అంతర్జాతీయ, జాతీయ సైన్స్ పత్రికలలో పర్యవేక్షక సంపాదకులుగా ఉన్నారు. పలు వైజ్ఞానిక సదస్సులలో తమ పరిశోధక వయసాలను సమర్పించారు. ఆచార్య నాగార్జున యూనివర్శిటి పరిశోధకులుగా కొంతకాలం (1999-2015) వరకు ఉన్నారు. "Statistical Study of Molecular Ordering in Mesogenic Compound - II Ethyl para - Azoxybenzoate; theoretical studies on Molecular Organization in Liquid Crystals; Theoretical studies of inter molecular interactions in liquid crystals" మొదలగు అంశాలమీద పరిశోధనలు చేసి నూతన అంశాలను ఆవిష్కరించారు. భౌతిక శాస్త్ర రంగమును అభివృద్ధి చేశారు.
2011 లో జర్నల్ రీజెర్చ్ జర్నల్ ఆయన చేసిన కృషిని అభినందించింది. పలు అవార్డులు, పురస్కారములు అందుకున్నారు.. కంప్యూటరు రంగంలో నిష్ణాతులు. ఆకాశవాణి ప్రసంగాలను అందించారు. అంతర్జాతీయ స్థాయిలో ఈయన పరిశోధనలకు గొప్ప గుర్తింపు లభించింది. ప్రస్తుతం ఈయన విజయవాడలోని ఆంధ్ర లయోలా కాలేజీ ఫిజిక్స్ పిజి శాఖకు అధిపతిగా, ప్రొఫెసర్ గా ఉంటూ ప్రతిష్ఠాత్మక ప్రాజెక్టుల నిర్వహణలో ఉన్నారు. ప్రతిష్ఠాత్మక అంతర్జాతీయ సైన్స్ పరిశోధన జర్నల్ "బులిటిన్ ఆఫ్ ఫ్యూర్ అండ్ అప్లయిడ్ సైన్సెస్" ఎడిటోరియల్ బోర్డులో ఈయనకు 2005 జూలైలో సభ్యత్వం లభించింది. బయోలాజికల్, గణిత శాస్త్రం, పర్యావరణ శాస్త్రం, భారతీయ విజ్ఞాన శాస్త్రం తదితర అంశాలలో కృషి కొనసాగిస్తున్న ఈ పత్రికలో డాక్టర్ దుర్గా ప్రసాద్ కు స్థానం లభించడం గర్వకారణం.
గండికోట గోపాలరావు
గండికోట గోపాలరావు ఆంధ్రప్రదేశ్ కు చెందిన భౌతిక రసాయన శాస్త్రవేత్త.
ఆయన కాకినాడ సమీప గ్రామం పిఠాపురం లో నవంబరు 11 1908 లో జన్మించారు.  ఆంధ్రా యూనివర్శిటీలోనే భౌతిక రసాయన శాస్త్రంలో పరిశోధనలు చేసి డి.ఎస్.సి పట్టాను పొందారు. ఆంధ్రా విశ్వవిద్యాలయంలోనే రీదరు గా (1938) , ప్రొఫెసరు గా (1946) , శాఖాధిపతిగా (1949-68) ఉండి, ఎమిరిటస్ ప్రొఫెసరుగా కూడా రసాయన సాస్థ శాఖకు విశేష సేవలందించారు. 1957 లో ఆంధ్ర విశ్వవిద్యాలయంలో ఎం.ఎస్సి లో వైశ్లేషిక రసాయన సాస్త్ర విభాగాన్ని ప్రారంచినప్పుదు మొదటి అధ్యాపకుడు ప్రొఫెసర్ గోపాలరావు. భౌతిక రసాయన శాస్త్రములో, గతిక శాస్త్రంలో, కాంతి రసాయన అంశాలలో పరిశోధనలు చేశారు. సాధారణంగా ఏక దిశలో జరిగే మూలక రసాయన చర్యలను తిరోగమనం చెందించే పరిస్థితులను సృష్టించారు. కాంతి రసాయన చర్యలను అనువర్తింపజేసి రసాయన విశ్లేషణంలో నుతన గవాక్షాలను తెరిచారు. సజల పాస్ఫారికామ్ల ఎసిటికామ్ల మాధ్యమంలో ఈయన రూపొందించిన రిడాక్స్ ఘనపరిమాణాత్మక విశ్లేషణ పద్ధతుల వలన వాని మిశ్రమాల నిర్ణయం తేటతెల్లమై సరళమైంది. పలు విదేశాలలో పరిశీలనలు కొనసాగించి, నిర్థారించి అంగీకరింపజేశారు. జాతీయ అంతర్జాతీయ కెమిస్ట్రీ జర్నల్స్ లో 240 పరిశోధనా పత్రాలను వెలువరిచ్మారు. దేశ విదేశీ యూనివర్శిటీలలో వైజ్ఞానిక సంస్థలలో గౌరవ పదవులను అందుకున్నారు. ఈయన పర్యవేక్షణలో 34 మంది డాక్టరేట్ పట్టాఅలు అందుకుని ప్రసిద్ధ శాస్త్రవేత్తలయ్యార్. 1982 లో విశాఖపట్నంలో మృతి చెందారు.
లక్కరాజు రామచంద్రరావు
లక్కరాజు రామచంద్రరావు ఆంధ్రప్రదేశ్ కు చెందిన జన్యుపదార్థాల రసాయన శాస్త్రవేత్త.
ఈయన పశ్చిమ గోదావరి జిల్లా లోని రావిపాడు గ్రామంలో డిసెంబరు 12, 1916లో జన్మించారు. తండ్రి పేరు వెంకటరామయ్య. ఈయన ఆంధ్ర విశ్వవిద్యాలయం నుండి బి.ఎస్.సి (ఆనర్స్), ఎం.ఎస్సీ డిగ్రీలు అందుకున్నారు. ఈ విశ్వవిద్యాలయంలోనే రసాయన శాస్త్ర శాఖలో అధ్యాపకునిగా (1939) లో చేరారు. 1943 లో మైక్రో ఎనలిస్టుగా, 1945లో డి.ఎస్సీ పట్టాఅ పొందడాంతో లెక్చర్ గా ప్రారంభమైన ఈయన ఉద్యోగ పర్వం అంతా ఆంధ్రా విశ్వవిద్యాలయానికే అంకితం అయింది.
ఆయన "కొన్ని మొక్కల వర్ణ ద్రవ్యాల రసాయన పరిశీలన" అనే అంశం మీద 1944 లో పరిశోధనలు జరిపారు. ఈ పరిశోధనలో ఎన్నో ప్లావోన్ లను, ప్లావనోల్ లను గుర్తించారు. మొక్కలలో ఇవి మృదు ఆక్సీకరణం చెందుతున్నట్లు భావించారు. క్షార పొటాషియం పెర్ సల్ఫేట్ ద్రావనం చేర్చిప్లావోన్ లను కొద్దిగా వేడి చేయడాం వలన అనేక ప్లోవోనోల్ సమ్మేళనాలు పొందవచ్చని నిర్థారించారు. సీమ బంతి పూల నుండి వేరుచేయబడిన ప్లావోనోవ్ పాట్యులెటన్ అణు నిర్మాణం నిర్ధారణ చేసే ప్రయత్నమే ఈయన పరిశోధనలలో ప్రధానాంశం. ఈ పూలలో పాట్యులెటిన్ యొక్క 7 - గ్లైకోసైడ్ గా పాట్యులెటిన్ ను శాస్త్రవేత్తలు గుర్తించారు. ఆంధ్ర విశ్వవిద్యాలయం ఆర్గానిక్ రసాయన శాస్త్ర రంగ పరిశోధనలు ఈయన సారథ్యంలో బాగా పుంజుకున్నాయి.
ఆయన విశ్వవిద్యాలయంలో రీడరుగా ఉన్నప్పుడు దశాబ్ది కాలంలో అనగా 1953 మరియు 1963 ల మధ్య స్వతంత్రంగా పరిశోధనలు ప్రారంభించారు. వైశ్లేషిక, ఇంజనీరింగు, ఆర్గానిక్, ఫిజికల్, నూక్లియర్ రసాయన శాస్త్ర శాఖలను ఎంతో అభివృద్ధి చేశరు. అనేక మంది పరిశోధక విద్యార్థులకు ఉత్తమస్థాయి ఆచార్యులుగా కీర్తిని ఆర్జించారు. రసాయనశాస్త్ర విభాగం అధిపతిగా 1968నుండి 1976 మధ్య కాలమ్లో, సైన్స్ అండ్ టెక్నాలజీ కాలేజీ ప్రిన్సిపాల్ గా పనిచేసి విశ్వవిద్యాలయ సర్వీసు నుండి రిటైరు అయ్యారు.
ఈయన పర్యవేక్షణలో 14 మంది పరిశోధనలు పూర్తిచేసి డాక్టరేట్ పొందారు. ఈయన రాసిన పరిశోధనా పత్రాలు 175 జాతీయ, అంతర్జాతీయ సైన్స్ జర్నల్స్ వెలువడినాయి. విదేశీ విశ్వవిద్యాలయాలు అనేకం గౌరవ పదవులు అందించాయి. పలు విదేశాలలో ఆర్గానిక్, ఇనార్గానిక్, ఫిజికల్ కెమిస్ట్రీ సదస్సులలో తమ పరిశోధన ఫలితాలను వెల్లడించి వృక్ష జన్యు రసాయన శాస్త్ర ఘనతను ఇనుమడింపచేశారు. అమెరికా, జపాన్, బ్రిటన్ విశ్వవిద్యాలయాలను సందర్శించారు.
అశ్వగంథ, కటక్ రొహిణి, మూలికలలో ఉన్న రసాయన అంశాలను వేరు చేసి అధ్యయనం చేసే పరిశోధనలు నిర్వహించారు. ద్రావన నిష్కర్షణం, కాలం క్రోమోటోగ్రఫీ మొదలగు సుదీర్ఘ ప్రయోగాలను కొనసాగించారు. సి.ఎస్.ఐ.ఆర్ వారి ఎక్స్‌ట్రా మ్యూరల్ రీసెర్చి కమిటీ సభ్యులుగా ఉండి విజ్ఞాన శాస్త్ర విషయాలను సామాన్యులకు సైతం సరళ భాషలో అందించే పథకాలకు తోడ్పడ్డారు.
జమ్మిచెట్టు (పత్రిక)
2015 ఉగాది నుండి ఈ మాస పత్రిక వెలువడనున్నది. [యాకూబ్(కవి)యాకూబ్] ఈ పత్రికకు సంపాదకుడు.తెలంగాణ సంస్కృతి, సాహిత్యాలను ఈ పత్రిక ప్రతిబింబింప చేస్తుంది.
రాష్ట్ర విభజన జరిగిన నేపథ్యంలో సాహితీ స్రవంతి సంస్థ తెలంగాణా, ఆంధ్రప్రదేశ్ రాష్ట్రాలకు విడివిడిగా రెండు సంస్థలుగా విడిపోయింది. ఆంధ్రప్రదేశ్ రాష్ట్ర విభాగానికి "సాహితీ స్రవంతి" పేరు కొనసాగగా తెలంగాణ రాష్ట్ర విభాగం "తెలంగాణ కవిత" పేరుతో ప్రారంభమైంది. అదేవిధంగా ఈ సంస్థ తరఫున వెలువడే సాహిత్య మాసపత్రిక [సాహిత్య ప్రస్థానం] ఇకపై ఆంధ్రప్రదేశ్ విభాగం నుండి వెలువడుతుంది."తెలంగాణ కవిత" పక్షాన"జమ్మిచెట్టు" సాహిత్య మాసపత్రిక 2015 ఉగాది నుండి ప్రారంభం కానున్నది. మార్క్సిజం పరిధిని దాటి మరింత విస్తృతంగా విస్తరించి అన్ని వర్గాలవారిని కలుపుకొనే దిశలో ఈ పత్రిక ముందడుగు వేయనున్నది.
గృహహింస నిరోధక చట్టం
భారత ప్రభుత్వం గృహహింసని నేరంగా గుర్తించి గృహహింస నిరోధక చట్టం 2005ని తీసుకొచ్చింది. జమ్ము, కాశ్మీర్‌ తప్ప దేశమంతా ఈ చట్టం పరిధిలోకి వస్తుంది. ఇది ఒక సివిల్‌ చట్టం. నేరం చేసిన వాళ్ళను దండించడం కాకుండా బాధితులకు (స్తీలకు) ఉపశమనం కల్పించేదిశగా ఈ చట్టం ఏర్పడింది.
తన కుటుంబానికి సంబంధించినవారు, తన కుటుంబంలోని మగవారు (భర్త /బావ/మరిది/ అన్నదమ్ములు/మామ/ కొడుకు/అల్లుడు/తండ్రి) జరిపే ఎటువంటి హింస నుంచైనా మహిళలకు రక్షణ కల్పించేందుకు ఈ చట్టం ఏర్పాటు చేయటం జరిగింది.అంత కముందు వరకట్న వేధింపుల చట్టం (490ఎ) మాత్రమే ఉంది.
ఒక వ్యక్తితో కుటుంబ సంబంధంలో ఉండి అతని వల్ల హింసకు గురవడం కుటుంబ హింస కిందికి వస్తుంది.
ఈ హింస చాలా రకాలుగా ఉంటుంది. మహిళలు రోజువారీ జీవితంలో అనేక హింసల్ని ఎదుర్కొంటూ వుంటారు. అవేమిటంటే-
కుటుంబహింసకు గురైన బాధిత మహిళ నేరుగా మేజిస్ట్రేట్ కు దరఖాస్తు చేసుకోవచ్చు. ఈ చట్టం కింద బాధితురాలు ఈ క్రింది ఉపశమనాలను మేజిస్ట్రేటును కోరవచ్చు.
ప్రతివాదితో కలిసివున్న ఇంటిలో నివసించే హక్కు
రక్షణ ఉత్తర్వులు
వేరుగా వుండేందుకు నివాసహక్కులు
ఆర్ధిక ఉపశమన ఉత్తర్వులు
పిల్లల ఆధీనపు ఉత్తర్వులు
భాదితురాలిని ఫొన్ల ద్వారా, ఉత్తరాల ద్వారా, ఇ మెయిల్ ద్వారా మానసిక వేదనకు గురిచేస్తే వాటిని నిలుపుదల చేస్తూ మేజిస్ట్రేటు ఉత్తర్వులివ్వవచ్చు. గృహహింసకు సంబంధించిన కేసులను 60 రోజుల్లో విచారించి తీర్పు నివ్వాలి. కోర్టు ఉత్తర్వులను నిందితులు ఉల్లంఘిస్తే ఏడాది జలు శిక్ష గాని, 20,00/- జరిమానా గానీ రెండింటిని గానీ మేజిస్ట్రేటు విధించవచ్చు.
గండికోట (అయోమయ నివృత్తి)
గండికోట ఆంధ్ర ప్రదేశ్ రాష్ట్రంలోని వైఎస్ఆర్ జిల్లా జమ్మలమడుగు తాలూకాలో పెన్నా నది ఒడ్డున గల ఒక చిన్న గ్రామం.
గండికోట తెలుగువారిలో కొందరి ఇంటిపేరు.
2015 క్రికెట్ ప్రపంచ కప్
14 ఫిబ్రవరి నుంచి 29 మార్చి 2015 వరకు ఆస్ట్రేలియా, న్యూజిలాండ్ దేశాలు సంయుక్తంగా నిర్వహించే 11వ క్రికెట్ ప్రపంచ కప్ టోర్నమెంటే - 2015 క్రికెట్ ప్రపంచ కప్. 14 దేశాల క్రికెట్ జట్లు 14 వేదికల్లో మొత్తం 49 మ్యాచ్‌లు జరుగుతాయి. ఆడిలైడ్, బ్రిస్బేన్, కాన్బెర్రా, హోబర్ట్, మెల్బోర్న్, పెర్త్, సిడ్నీల్లోని గ్రౌండ్లలో 26 మ్యాచ్‌లు, ఆక్లాండ్, క్రిస్ట్ చర్చ్, డునెదిన్, హామిల్టన్, నేపియర్ మరియు వెల్లింగ్టన్ ప్రాంతాల్లోని గ్రౌండ్లలో 23 పోటీలు జరుగుతాయి.
[[File:Eden Gardens.jpg|thumb|ఇడెన్ గార్డెంస్]
దగ్గుబాటి సురేష్‌బాబు
దగ్గుబాటి సురేష్ బాబు ప్రముఖ తెలుగు సినిమా నిర్మాత. సురేష్ ప్రొడక్షన్స్ సంస్థకు మేనేజింగ్ డైరెక్టర్. సురేష్ ప్రొడక్షన్స్ పతాకంపై బొబ్బిలి రాజా, కూలీ నెం 1, ప్రేమించుకుందాం రా, గణేష్, కలిసుందాం రా, జయం మనదేరా, నువ్వు లేక నేను లేన, మల్లీశ్వరి, తులసి, దృశ్యం, గోపాల గోపాల తదితర చిత్రాలను నిర్మించారు.
సురేష్ బాబు ప్రఖ్యాత నిర్మాత, మూవీమొఘల్‌గా పేరుగాంచిన డి.రామానాయుడు కుమారుడు. మద్రాసులోని డాన్ బాస్కో పాఠశాలలో పాఠశాల విద్య పూర్తిచేశారు. ఆయన చెన్నైలోని లయోలా కళాశాలలో పీయూసీ పూర్తిచేశారు. మిచిగాన్ విశ్వవిద్యాలయంలో మెకానికల్ ఇంజనీరింగ్ చదివి, 1981లో మిచిగాన్ విశ్వవిద్యాలయం నుంచి గ్రాడ్యుయేషన్ పూర్తిచేసుకున్నారు.
చిత్రనిర్మాణ రంగంలోకి 1982లోనే దేవతతో అడుగుపెట్టినా బొబ్బిలి రాజా సినిమాతోనే ఆయన పేరును నిర్మాతగా వేసుకోవడం ప్రారంభించారు.
2011-12 సంవత్సరానికి గాను ఎ పి ఫిల్మ్‌ ఛాంబర్ ఆఫ్ కామర్స్‌కు అధ్యక్షునిగా వ్యవహరించారు.
బౌద్ధ మత గ్రంధములు
బౌద్ధ మతము యొక్క గ్రంథములన్నియు పాళీ భాషలో వ్రాయబడినవి.
పాళీ అనగా గీత, లేక హద్దు అని అర్ధము. కాలక్రమమున ఆ అర్ధముపోయి పాళీ అనగా వాక్యము, మతపుస్తకము, పవిత్ర గ్రంథము అని వ్యవహరింపబడెను. అందువలన పవిత్ర గ్రంథముల వ్యాఖ్యాన, టీకాతాత్పర్యములను పాళీ అను పిలిచెడివారు. తరువాత బౌద్ధమతగ్రంథములు వ్రాయబడిన భాష అంతయు పాళీ అని పిలువబడెను. సిలోన్, బర్మా దేశములలో నివసించు బౌద్ధ మతస్థుల మత గ్రంథములు తిపిటిక మను పేరుతో వ్యవహరింపబడుచున్నవి. తక్కిన చక్కని శైలి గల పురాణభాషలవలె పాళీ భాషయొక్క శైలి కుదుటపడినది కాదు. పాళీ భాషకు నిస్పష్టమైన క్రమతలేదు. పాళీ భాష ప్రాకృత భాషలలో పురాతనమైనప్పటికిని, ఇది కొసవరకును పవిత్రమైనదిగా నుండక సంకరమైనది. ప్రాకృతభాషలతో మిళితమై ఇది ముఖ్యముగ నాలుగు భాగములగ విభజింపబడింది.
పాళీబౌద్ధమత గ్రంథములన్నియు తిపిటక మను పేరుతో పిలవబడుచున్నవి. తిపిటక మనగా మూడుబుట్టలు అని అర్ధము. అవి యేవన - 1. వినయ పిటక 2. సుత్తపిటక 3. అభిధమ్మపిటక. ఈ మూడింటిలోను బౌద్ధధర్మములు, బౌద్ధశీలము, మతచర్చ మొదలగునవి వ్రాయబడినవి.
వినయపిటకలో (1) మహావిభంగ (2) భిక్కునీవిభంగ (3) మహావగ్గ అను గ్రంథములు చేర్చబడినవి.
సుత్తపిటకను 5 నికాయములుగా విభజించిరి. నికాయము అనగ సమూహము. ఇందు (1) దీఘనికాయ (2) మధ్యమనికాయ (3) సమ్యుక్తనికాయ (4) అంగుత్తరనికాయ (5) ఖుద్దకనికాయ అను గ్రంథములు చేర్చబడినవి.
అభిధమ్మపిటకలో 7 గ్రంథములు చేర్చబడినవి. అవి (1) ధమ్మసంగణి (2) విభంగ (3) కథావత్తు (4) పుగ్గలపరిజత్తి (5) ధాతుకథ (6) యమక (7) మహాపరాన.
ఇవి అన్నియు క్రీ.పూ.500 సం. క్రితము పూర్వమే వ్రాయబడినవి. వీటికి బుద్ధదత్తుడు, ఆనందుడు, ధమ్మపాలుడు మొదలగు బౌద్ధ భిక్షువులు ప్రఖ్యాత వ్యాఖ్యాతలు.
పాళీ వాజ్మయపు పుట్టుక, దాని అభివృద్ధిగురుంచి విపులముగా చెప్పుటకు ఆధారములు అంత హెచ్చుగా ఏమియులేవు. బౌద్ధమతగ్రంథములు బుద్ధుడు కాలములోనె పుట్టినవనుటకు ఏమీ సందేహములేదు. కాని తిపటిక మంతయు అప్పుడే వ్రాయబడియుండదు. కాలక్రమమున ఒక్కొక్క పుస్తకము చేర్చబడియుండును. తిపిటక్ములోని కొన్ని భాగములు అశోకుడు కాలమునాటికే ఉన్నవని తెలియుచున్నది.
అశోలుడు బైరాత్ శాసనమువలన తిపిటకము యొక్క వినయసుత్తభాగములు క్రీ.పూ.250 సం.నాటికే వున్నవని చెప్పుదురు. సాంచి, బర్ హట్ డగోబా స్తూపముల వద్ద శాసనములు, రాతి ద్వారములపై బుద్ధుని జీవితచరిత్రను చిత్రించిన శిలాచిత్రములు తిపిటకములోని జాతక కథలను నిరూపించుచున్నవి. ఇక్కడ శాసనములలో నికాయములు తెలిసిన భిక్షువుల పేర్లు తెలుపబడినవి. క్రీ.పూ. 1వ శతాబ్దమునకు చెందిన మిళిందపజహ అను గ్రంధమూలముగా తిపిటకము క్రీ.పూ.1 వ శతాబ్దమునకు పూర్వమే యున్నదని తెలియుచున్నది.
తరువాత కాలక్రమమున సంస్కృతము భాష వలె మృతభాషయై పాళీభాష కొద్దిమంది పండితులచే చదువబడెను. రానురాను పండితులు పాళీ భాషను ధారాళముగా వ్రాయలేక సంస్కృతపదములు ఎక్కువుగా చేర్చి కొన్ని వ్యాఖ్యానములు చేసిరి. సంస్కృత భాషకు గల నిబంధనలే పాళీభాషకు అనుకరించిరి.
పాళీతిపిటక గ్రంథములు సింహళ (Srilanka), బర్మా, సయాం దేశభాషలలో వ్రాయబడినవి. ఆంధ్రదేశానికి సింహళమునకును పూర్వకాలము నుండి మతస్నేహవాణిజ్య బాంధవ్య ముండుటయేగాక ఆంధ్రచక్రవర్తులు సింహళదేశపు రాజ కన్యలను (బోధిశ్రీ, చామతిశ్రీ) వివాహమాడినట్లును, వారిని మెప్పించుటకై కొన్ని విహారములను నిర్మించిరనియు చరిత్రవలన తెలియుచున్నది. ఆ విహారములే అమరావతి, నాగార్జున విహారము లని చరిత్రకారులు చెప్పుచుందురు. పాలన్నరుశిథిల విహారములో (సిలోన్) మెట్ల క్రిందన పరచిన అర్ధచంద్రాకారపు చంద్రశిలలు (Moonstones) కృష్ణానదీ ప్రాంతము నుండి ఎగుమతి అయినవే.
ఒటో వాన్ బిస్మార్క్
ఒటో ఎడ్వార్డ్ లియోపాల్డ్, బిస్మార్క్ రాకుమారుడు, లాయెన్ బర్గ్ డ్యూక్ (1 ఏప్రిల్ 1815 – 30 జూలై 1898), ఒటో వాన్ బిస్మార్క్గా ప్రసిద్ధుడైన (), 1860ల నుంచి 1890ల వరకూ జర్మనీ, యూరప్ ల రాజకీయ వ్యవహారాల్లో ఆధిపత్యం వహించిన సంప్రదాయ ప్రష్యన్ రాజనీతివేత్త, 1871 నుంచి 1890 వరకూ పనిచేసిన తొలి జర్మన్ సామ్రాజ్య ఛాన్సలర్.
1862లో ప్రష్యన్ రాజు విల్ హెల్మ్ I ప్రష్యా మినిస్టర్ ప్రెసిడెంట్ గా బిస్మార్క్ ను నియమించాడు, ఆ పదవిలో 1873లో కొద్దికాలం విరామాన్ని మినహాయించి 1890 వరకూ బిస్మార్క్ కొనసాగాడు. డెన్మార్క్, ఆస్ట్రియా, ఫ్రాన్స్ లతో మూడు చిన్న, నిర్ణయాత్మకమైన యుద్ధాలకు కారణమయ్యాడు. ఆస్ట్రియాపై సాధించిన విజయం అనంతరం పలు జాతులతో కూడిన జర్మన్ కాన్ఫెడరేషన్ ను రద్దుచేసి, బదులుగా తొలి జర్మన్ జాతీయ రాజ్యంగా ఉత్తర జర్మన్ సమాఖ్యను 1867లో ఏర్పాటుచేసి దానికి ఫెడరల్ ఛాన్సలర్ గా నాయకత్వం వహించాడు. ఈ పరిణామం ప్రష్యా వెనుక చిన్న ఉత్తర జర్మన్ రాజ్యాలు కూడేలా చేసింది. తర్వాత కాన్ఫడరేషన్ ఫ్రాన్స్ ఓటమి తర్వాత స్వతంత్ర దక్షిణ జర్మన్ రాజ్యాల మద్దతుతో 1871లో జర్మనీని ఏకీకరించి జర్మన్ సామ్రాజ్యాన్ని ఏర్పరిచి దానికి తొలి ఇంపీరియల్ ఛాన్సలర్ గా వ్యవహరించారు. అదే సమయంలో ప్రష్యా మీద ఆధిపత్యాన్ని కొనసాగించాడు. కొత్త జర్మన్ జాతి ప్రష్యా ఆధిపత్యం నిలబడడానికి ప్రధాన ప్రత్యర్థి ఆస్ట్రియాను చేర్చలేదు.
1871 నాటికి దీన్ని సాధించాకా, అనేక వివాదాలు, యుద్ధాలు ఉన్నా వీలైనంత శాంతితో అధికార సమతుల్యత దౌత్యంతో ఐరోపాలో జర్మనీ స్థానాన్ని నిలబెడుతూ వచ్చారు. చరిత్రకారుడు ఎరిక్ హాబ్స్ బామ్ "బహుపాక్షిక దౌత్య చదరంగం ఆటలో 1871 నుంచి ఇరవై ఏళ్ళపాటు నిస్సందేహంగా ప్రపంచ ఛాంపియన్ గా నిలిచి, విజయవంతంగా అధికార కేంద్రాల నడుమ శాంతిని నిలబెట్టింది" బిస్మార్కే. అయితే బిస్మార్క్ అల్సేక్-లారైన్ ను ఆక్రమించడంతో ఫ్రెంచ్ జాతీయవాదానికి ఊపిరిపోసింది, అలానే ఫ్రాన్సులో జర్మనోఫోబియాకు కూడా కారణమైంది. ఇది మొదటి ప్రపంచ యుద్ధానికి రంగం సిద్ధం చేసింది.
బందిపోటు (2015 సినిమా)
బందిపోటు 2015 లో విడుదలై పరాజయం పొందిన తెలుగు హాస్య చిత్రం.
ధనికులకి టోకరా ఇచ్చే విశ్వనాథ్‌ (అల్లరి నరేష్‌) ఒక డబ్బు కోసం చెప్పిన పనులు చేస్తుంటాడు. జాహ్నవి (ఈష) తన తండ్రిని మోసం చేసిన ముగ్గురు బడా బాబులకి టోపీ పెట్టి బుద్ధి చెప్పమని విశ్వనాధ్‌ని అడుగుతుంది. ఆమె అడిగిన ప్రకారం మకరందం (తనికెళ్ల భరణి), శేషగిరి (రావు రమేశ్), భలే బాబులకి (పోసాని కృష్ణమురళి) విశ్వనాధ్‌ తనదైన శైలిలో ఎలా బుద్ధి చెప్పాడనేది కథ .
దగ్గుబాటి రామానాయుడు నిర్మించిన సినిమాలు
దగ్గుబాటి రామానాయుడు తెలుగు సినిమా నటుడు, ప్రముఖ నిర్మాత మరియు భారత పార్లమెంటు మాజీ సభ్యుడు. ఒకే వ్యక్తి శతాధిక చిత్రాలను నిర్మించి, ప్రపంచ రికార్డ్ సృష్టించిన నిర్మాతగా డి. రామానాయుడు గిన్నిస్‌ బుక్‌ ఆఫ్‌ వరల్డ్ రికార్డ్స్ లో చోటు సంపాదించాడు. మూవీ మోఘల్ గా ఈయన్ని అభివర్ణిస్తారు.
ఎ.టి.అరియరత్నె
శ్రీలంకాభిమాన్య అహంగమాగె తుదొర్ అరియరత్నె (Sinhala:අහන්ගමගේ ටියුඩර් ආරියරත්න) శ్రీలంకలో సర్వోదయ శ్రమదానోద్యమ వ్యవస్థాపకుడు.
ఎ.టి. అరియరత్నె 5 నవంబరు 1931న శ్రీలంకలోని గల్లె జిల్లాలో ఉనవతునె గ్రామంలో జన్మించారు. గల్లెలోని మహింద కళాశాలలో పాఠశాల విద్యనభ్యసించారు. ఆయన ఉపాధ్యాయుల పాఠశాలలో విద్యను అభ్యసించారు, ఆ తర్వాత 1972 వరకూ కొలంబోలోని నలంద కళాశాలకు చెందిన ఉన్నత పాఠశాలలో ఉపాధ్యాయునిగా పనిచేశారు. అరియరత్నె సర్వోదయ శ్రమదానోద్యమంలో కృషిచేయడం 1958 నుంచి ప్రారంబించారు. విద్యోదయ విశ్వవిద్యాలయంలో ఆర్థిక శాస్త్రంలో బి.ఎ. పట్టాను పొంది, అనంతరం తన కృషికి గాను అదే విశ్వవిద్యాలయం నుంచి గౌరవ డి.లిట్. స్వీకరించారు. ఫిలిప్పైన్స్‌కు చెందిన ఎమిలియొ అగునల్డొ కళాశాల నుంచి హ్యుమానిటీస్ రంగంలో గౌరవ డాక్టరేట్ స్వీకరించారు. అరియరత్నె బౌద్ధంలో అంకితభావం కలిగిన భక్తుడు, సమాజాభివృద్ధి సంబంధిత కార్యకలాపాల్లోనూ, శ్రీలంక రాజకీయాల్లోనూ చురుకుగా పనిచేస్తున్నారు.
1969లో ప్రజానాయకత్వానికి గాను రామన్ మెగసెసే పురస్కారం, 1996లో భారత ప్రభుత్వం నుంచి గాంధీ శాంతి బహుమతి, 1992లో నివానో శాంతి బహుమతి సహా అనేక అంతర్జాతీయ గౌరవాలను, పురస్కారాలను శాంతి, గ్రామాభివృద్ధి రంగాల్లో కృషికి పొందారు. 2006లో, 2005కు గాను ఆచార్య సుశీల్ కుమార్ అంతర్జాతీయ శాంతి బహుమతిని పొందారు. ఈ అవార్డును పొందినవారిలో జాన్ పొలాన్యి, 2004లో దలైలామా ఉన్నారు. 2007లో శ్రీలంకలో అత్యున్నత జాతీయ గౌరవమైన అరియరత్నె శ్రీలంకాభిమన్యను స్వీకరించారు.
అరియరత్నె, గాంధేయవాద సిద్ధాంతాలైన అహింస, గ్రామీణాభివృద్ధి, త్యాగం వంటివాటిని గాఢంగా విశ్వసిస్తారు. ఈ సిద్ధాంతాల ద్వారానే సర్వోదయ ఉద్యమంలో బౌద్ధమతాదర్శాలైన స్వార్థత్యాగం వంటివాటికి, అభివృద్దికి సంబంధించిన లౌకిక సిద్ధాంతాలకు మధ్య బలమైన బంధాన్ని నిర్మించారు. అంకితభావం కలిగిన బౌద్ధునిగా, వేలాది కుటుంబ సమ్మేళనాలు, ధ్యాన కార్యక్రమాలలోనూ శ్రీలంకలోని, ప్రపంచవ్యాప్తంగానూ లక్షలాదిమందిని పాల్గొనేలా చేశారు. హ్యుబర్ట్ హెచ్. 1994లో హంఫ్రే అంతర్జాతీయ పురస్కారాన్ని మిన్నెసోటా విశ్వవిద్యాలయానికి సంబంధించిన హ్యుబర్ట్ హెచ్. హంఫ్రే ప్రజాసంబంధాల పాఠశాల ద్వారా పొందినప్పుడు ఆయన శిష్యుడు డాక్టర్ పాట్రిక్ మెండిస్ అరియరత్నెను శ్రీలంక గాంధీగా సంబోధించారు.
మెండల్ అనువంశికత
మెండల్ అనువంశికత
జన్యుశాస్త్రము యీనాడు ఎంతగానో విస్తరించింది. అయితే జన్యు భావనను తొలిసారిగా ప్రపంచానికి తెలియజెప్పిన వాడు గ్రెగర్ జోహన్ మెండల్. యీయన ఏ పరికరాలూ లేకుండానే బఠానీ మొక్కలను పెరటిలో పెంచి. అతి సున్నితమైన ప్రయోగాలు చేసి, అద్భుతమైన వివరాలను, ఫలితాలను ఆధారంగా చేసుకొని పెల్లడించాడు. ఇది ఎంతో గొప్ప విషయంగా అంగీకరించక తప్పదు.
https://en.wikipedia.org/wiki/Mendelian_inheritance
కల్యాణం ముధాల్ కాధల్ వరాయ్
Kalyanam Mudhal Kadhal Varai ఇది తమిళ భాష టెలివిజన్ సిరీస్. సోమవారం నుండి శుక్రవారం వరకు 7 గంటలకు సిరీస్ విజయ్ TV లో ప్రసారం అవుతోంది. Ekta Kapoor's next based on popular novel 'Custody'?
ఆహారపు గొలుసు
ఆహారపు గొలుసు (Food Chain ) అనేది ఏ జీవావరణ వ్యవస్థలోనైనా వృక్షాలు మరియు జంతువులు జకదాని పై మరొకటి ఆధారపడి ఉండే ఒక ప్రక్రియ. ఆ జీవసముదాయము ఆహారపు గోలుసును ఏర్పరుస్తాయి. ఒకదానితో ఒకటి ఏ విధంగా లంకెపడి ఉంటుందో వాటికి అవసరమయ్యే పోషక పదార్ధముల మీద ఆవిధంగా ఆధారపడి ఉంటాయి మెక్కలలోని మూల ఆహారశక్తి జంతువులలోకి, ఇవి ఒకదానిని మరొకటి తినడం వల్ల జక జంతువు నుండి మరొక జంతువుకు రవాణా అవుతుంది.
విభిన్న ఆహారపు గొలుసులలోని జీవుల మధ్య ఆహారపరమైన సంబంధము లేర్పడుట వలన ఏర్పడు సంక్లిష్ట సమాజ నిర్మాణమును ఆహారపు వల అంటారు.
ఆర్.కొత్తపల్లి
"ఆర్.కొత్తపల్లి" ప్రకాశం జిల్లా బేస్తవారిపేట మండలానికి చెందిన గ్రామం.. పిన్ కోడ్ నం. 523 370., ఎస్.టి.డి.కోడ్ = 08406.
త్రాగునీటి సౌకర్యం:- ఈ గ్రామంలో దాతల సహకారంతో నిర్మించిన శుద్ధజల కేంద్రాన్ని, 2015, ఆగస్టు-17వ తేదీ సోమవారం నాడు ప్రారంభించారు. [3] 
ఈ గ్రామం "సలకల" గ్రామ పంచాయతీ పరిధిలోని ఒక శివారు గ్రామం.NOTE ( 11:31, 2015 మే 8 (UTC) : ( IN THIS PLACE RAMA WAS VERY POWER FULL GOD &VERY BIG BELIVE PEOPLE THROUGH THE GOD) ( 11:31, 2015 మే 8 (UTC) )
[1] ఈనాడు ప్రకాశం; 2015, ఫిబ్రవరి-22,23&24.
[2] ఈనాడు ప్రకాశం; 2015, మార్చ్-10; 4వపేజీ.
[3] ఈనాడు ప్రకాశం; 2015, ఆగస్టు-17; 5వపేజీ.
మిట్టమీదవారిపాలెం
"మిట్టమీదవారిపాలెం" ప్రకాశం జిల్లా సంతనూతలపాడు మండలానికి చెందిన గ్రామము. పిన్ కోడ్ నం. 523 225., ఎస్.టి.డి.కోడ్ = 08592.
ఈ గ్రామం మైనంపాడు గ్రామ పంచాయతీ పరిధిలోని ఒక శివారు గ్రామం.
శ్రీ కోదండరామస్వామివారి ఆలయం:- ఈ ఆలయ ఆరవ వార్షికోత్సవం, 2015, మార్చి-12వ తేదీ గురువారం నాడు వైభవంగా నిర్వహించారు. ఈ సందర్భంగా ఆలయంలో ప్రత్యేకపూజలు నిర్వహించారు. పంచామృతాభిషేకాలు, మండపారాధన, కుంభాభిషేకాలు, ప్రత్యేక హోమాలు నిర్వహించారు. అనంతరం శ్రీ సీతారాముల కల్యాణం కన్నులపండువగా నిర్వహించారు. ఆ తరువాత విచ్చేసిన భక్తులకు అన్నదానం నిర్వహించారు. ఈ కార్యక్రమంలో భక్తులు అధికసంఖ్యలో పాల్గొన్నారు. [2]
[1] ఈనాడు ప్రకాశం/సంతనూతలపాడు; 2015, ఫిబ్రవరి-22; 1వపేజీ.
[2] ఈనాడు ప్రకాశం/సంతనూతలపాడు; 2015, మార్చి-14; 1వపేజీ.
సూరపనేనివారిపాలెం
"సూరపనేనివారిపాలెం" కృష్ణా జిల్లా ఘంటసాల (కృష్ణా జిల్లా) మండలానికి చెందిన గ్రామం. పిన్ కోడ్ నం. 521 132., ఎస్.టి.డి.కోడ్ = 08671.
సముద్రమట్టానికి 11 మీ.ఎత్తు
ఈ గ్రామం శ్రీకాకుళం గ్రామ పంచాయతీ పరిధిలోని ఒక శివారు గ్రామం. 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
ఇటీవల స్వచ్ఛ శ్రీకాకుళం సాధనకు కె.సి.పి మరియు గ్రామస్థుల సమన్వయంతో, ప్రతిరోజూ ఒక గంటన్నరపాటు పారిశుద్ధ్య అభివృద్ధి పనులను నిర్వహించుచున్నారు. ఈ కార్యక్రమాన్ని స్ఫూర్తిగా తీసుకొని సూరపనేనివారిపాలెం గ్రామములో నిర్వహించుచున్న పారిశుద్ధ్య అభివృద్ధి పనులకు 2016,ఏప్రిల్-12న, గ్రామస్థులు, మహిళలు పెద్దసంఖ్యలో తోడ్పాటునిచ్చి, వీధులను శుభ్రం చేసారు. [1]
[1] ఈనాడు అమరావతి/అవనిగడ్డ; 2016,ఏప్రిల్-13; 1వపేజీ.
మర్రిగుంట (పెడన)
"మర్రిగుంట" కృష్ణా జిల్లా పెడన మండలానికి చెందిన గ్రామం. పిన్ కోడ్ నం. 521 366., ఎస్.టి.డి.కోడ్ = 08672.
ఈ గ్రామం చేవేండ్ర గ్రామ పంచాయతీ పరిధిలోని ఒక శివారు గ్రామం.
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, రేపల్లె
మచిలీపట్నం, గూడూరు, గుడ్లవల్లేరు, ముదినేపల్లి
మండల పరిషత్ పాఠశాల
ఈ గ్రామములో ఒక ఊర చెరువు ఉన్నది.
ప్రధానమంత్రి జన ధన యోజన
సమ్మిళిత ఆర్థిక వృద్ధి కోసం భారత ప్రభుత్వం ప్రారంబించిన పథకాలలో జన ధన యోజన ప్రముఖమైనది. ప్రజలకు బ్యాంకింగ్, బీమా, పించను, నగదు బదిలీ మరియు రుణ సదుపాయం వంటి అనేక ఆర్థిక సేవలను తక్కువ ధరకే అందించటమే ఈ పథకం యొక్క లక్ష్యం. అన్ని బ్యాంకు శాఖలలో లేదా బ్యాంకు మిత్ర (బిజినెస్ కరెస్పాండంట్) వద్ద కానీ జన ధన ఖాతాలను తెరవవచ్చు. 15.08.2014 తేదీన ఈ పథకం ప్రధానమంత్రి నరేంద్ర మోడీచే ప్రారభించబడింది.రెండు ఫోటోలు, ఆధార్ కార్డు, ఓటర్ ఐడి కార్డు, రేషన్ కార్డు, డ్రైవింగ్ లైసెన్స్ లేదా గ్రామ సర్పంచ్ జారీ చేసిన ధృవీకరణ పత్రం - వీటిల్లో ఏదేని ఒక ఆధార పత్రం (ప్రస్తుత చిరునామా మరియు ఫోటో ఉన్నది) నకలు సమర్పించాలి.
ఇదివరకే బ్యాంకు ఖాతా ఉన్నవారు జన ధన యోజన ప్రయోజనాలకోసం కొత్త ఖాతా తెరవవలసిన అవసరం లేదు. ఇదివరకే ఖాతా ఉన్నవారు కొత్తగా రూపే కార్డ్ పొంది తద్వారా బీమా ప్రయోజనాలు పొందవచ్చు మరియు సంతృప్తికరమైన రీతిలో బ్యాంకింగ్ కార్యకలాపాలు సాగించి రుణ సదుపాయం కూడా పొందవచ్చు. 10 సంవత్సరాల పైబడిన వారెవరైనా జన ధన ఖాతా తెరవవచ్చు.
రాజీవ్ గాంధీ ఈక్విటీ సేవింగ్స్ స్కీం
రాజీవ్ గాంధీ ఈక్విటీ సేవింగ్స్ స్కీం (సాధారణంతా RGESS అని పిలుస్తారు) 2012-13 భారత దేశ బడ్జెట్ లో ప్రవేశపెట్టబడిన ఆదాయపు పన్ను పొదుపు పథకం. ఇది ప్రజల పొదుపును అధిక రాబడిని ఇచ్చే ఈక్విటీ మార్కెట్ లేదా షేర్ మార్కెట్లో పెట్టుబడి పెట్టేవిధంగా ప్రోత్సహించేందుకు ప్రవేశపెట్టబడింది. ఈ స్కీంను భారత ఆరవ ప్రధానమంత్రి అయిన రాజీవ్ గాంధీ పేరుతో అప్పటి ఆర్థిక మంత్రి చిదంబరం 2012 సెప్టెంబరు 21 న ప్రవేశపెట్టిరి. ఈ పథకం కింద స్టాక్ మార్కెట్లో (గుర్తింపబడిన షేర్లలో) మొదటిసారి పెట్టుబడి పెట్టేవారు సెక్షన్ 80CCG కింద గరిష్ఠంగా రూ. 25,000/- వరకు పన్ను ఆదాయాన్ని తగ్గించి చుపుకోవచ్చు. ఈ పథకం కింద మినహాయింపు కోసం గరిష్ఠ వార్షిక ఆదయము రూ. 12,00,000/- దాటకూడదు. పెట్టుబడి పెట్టిన షేర్లలో లాకిన్ పీరియడ్ 3 సంవత్సరాలుగా ఉంటుంది. ఎంత పెట్టుబడిపెడితే అంత మొత్తంలో సగం మొత్తానికి ఆదాయపన్ను మినహాయింపు లభిస్తుంది. గరిష్ఠంగా రూ. 50,000/- పెట్టుబడిపై గరిష్ఠంగా రూ.25,000/- ఆదాయంపై పన్ను మినహాయింపు పొందవచ్చు.
ఈక్విటీ లింక్డ్ సేవింగ్స్ స్కీం
ఆదాయపు పన్ను చట్టం సెక్షన్ 80C కింద గుర్తింపబడిన పొదుపు మార్గాలలో ఈక్విటీ లింక్డ్ సేవింగ్స్ స్కీం (ఇ.ఎల్.ఎస్.ఎస్.) కూడా ఒకటి. ప్రధానంగా ఇందులో పొదుపు మొత్తాన్ని షేర్లు మరియు మ్యూచువల్ ఫండ్స్ లో పెట్టుబడి పెట్టడం వల్ల రాబడిపై ఎటువంటి కచ్చితత్వం ఉండదు. ఈక్విటీ లింక్డ్ సేవింగ్స్ స్కీంలో పెట్టిన పెట్టుబడిపై గరిష్ఠంగా రూ. 1,00,000/- వరకు ఆదాయంపై సెక్షన్ 80C కింద పన్ను మినహాయింపు కలదు. ఇ.ఎల్.ఎస్.ఎస్.లో పెట్టిన పెట్టుబడిపై 3సంవత్సరముల లాకిన్ పీరియడ్ కలదు. అనగా పెట్టుబడి పెట్టినతరువాత 3 సంవత్సరముల వరకు ఉపసంహరించుకోవటం కుదరదు. టాక్స్ సేవింగ్ పథకాలన్నిటిలో అతి తక్కువ లాకిన్ పీరియడ్ కలిగిన పథకం ఇదే. పెట్టిన పెట్టుబడి ద్వారా వచ్చే డివిడెండ్ మీద ఎటువంటి పన్ను ఉండదు మరియు పెట్టుబడి ఉపసంహరణ మొత్తానికి (మెచ్యూర్డ్ అమౌంట్) మూలధన లాభాల పన్ను (కాపిటల్ గెయిన్స్ టాక్స్) వర్తించదు.
బ్యాంకు డిపాజిట్లు
ఎటువంటి ఒడిదొడుకులు లేకుండా నిర్దిష్టమైన రాబడి ఇచ్చే పొదుపు మార్గం బ్యాంకు డిపాజిట్లు. బ్యాంకు డిపాజిట్లపై వచ్చే వడ్డీ రూ. 10,000/- వరకు పన్ను ఉండదు. బ్యాంకు డిపాజిట్లు రెండు రకాలు
ఒక నిర్ణీత మొత్తాన్ని ఒక నిర్ణీత కాలానికి పొదుపుచేస్తే అటువంటి జమ(డిపాజిట్)లని ఫిక్స్డ్ డిపాజిట్లు అంటారు. ఫిక్స్డ్ డిపాజిట్లు 7 రోజుల నుండి 10 సంవత్సారాల వరకు అందుబాటులో ఉన్నాయి. కాలాన్ని బట్టి , జమ చేసే మొత్తాన్ని బట్టి మరియు బ్యాంకును బట్టి వడ్డీ శాతం మారుతూ ఉంటుంది. సాదారణంగా వృద్దులకు (సీనియర్ సిటిజన్స్ – 60 సంవత్సరాలు వయస్సు పైబడినవారు) వడ్డీ 0.25% నుండి 1.0% ఎక్కువగా ఉంటుంది. ఫిక్స్డ్ డిపాజిట్లను పిల్లల (మైనర్స్) పేర కూడా తెరవవచ్చు. 5 సంవత్సరాలు మరియు అంతకంటే ఎక్కువాకాలానికి జమ చేసే టర్మ్ డిపాజిట్లపై ఆదయ పన్ను చట్టం సెక్షన్ 80C కింద రూ. 1,50,000/- వరకు ఆదాయంపై పన్ను ఉండదు. వీటిపై వచ్చే వడ్డీపై సంవత్సరానికి రూ. 10,000/- వరకు పన్ను ఉండదు.
ఫిక్స్డ్ డిపాజిట్లు రెండు రకాలు
టర్మ్ డిపాజిట్లపై వచ్చే వడ్డీ ప్రతి ఆరు నెలలకు ఖాతాదారుని పొదుపు ఖాతాలో జమచేయబడుతుంది. స్పెషల్ టర్మ్ డిపాజిట్ల మీద వచ్చే వడ్డీ మళ్ళీ అదే డిపాజిట్ ఖాతాకు జమ అవుతుంది అందువల్ల ఖాతాదారునికి వడ్డీ మీద వడ్డీ వస్తుంది. నిర్ణీత కలానికంటే ముందుగా ఖాతాలోని మొత్తాన్ని ఉపసంహరిస్తే తక్కువ వడ్డీ రావడంతో పాటు కొంత మొత్తాన్ని అపరాధ రుసుం (పెనాల్టీ) రూపంలో కట్టాల్సి ఉంటుంది.
ఖాతాదారుల సౌకర్యార్థం వివిధ బ్యాంకులు టాక్స్ సేవింగ్ డిపాజిట్లను ప్రవేశపెడుతున్నాయి. వివిధ బ్యాంకులు తమ ఖాతాదారులకు ఇంటర్నెట్ బ్యాంకింగ్ ద్వారా ఫిక్స్డ్ డిపాజిట్ ఖాతా తెరిచే సదుపాయాన్ని కల్పిస్తున్నాయి.
ఒకేసారి పెద్ద మొత్తంలో పొదుపు చేయలేని వారికి రికరింగ్ డిపాజిట్లు(ఆర్.డి) ఒక మంచి పొదుపు మార్గము. ఇందులో ఒక నిర్ణీత కాలానికి (ఒక సంవత్సరం మొదలు 10 సంవత్సరాల వరకు) ఖాతాదారుడు ప్రతినెలా ఒక నిర్ణీత మొత్తాన్ని పొదుపు చేయవచ్చు. . కాలాన్ని బట్టి , జమ చేసే మొత్తాన్ని బట్టి మరియు బ్యాంకును బట్టి వడ్డీ శాతం మారుతూ ఉంటుంది. సాదారణంగా వృద్దులకు(సీనియర్ సిటిజన్స్ – 60 సంవత్సరాలు వయస్సు పైబడినవారు) వడ్డీ 0.25 % నుండి 1.0 % ఎక్కువగా ఉంటుంది. రికరింగ్ డిపాజిట్లను పిల్లల (మైనర్స్) పేర కూడా తెరవవచ్చు. ఇప్పుడు వివిధ బ్యాంకులు ఫ్లెక్సి రికరింగ్ డిపాజిట్లను సైతం అందిస్తున్నాయి. ఫ్లెక్సి రికరింగ్ డిపాజిట్లలో ఖాతాదారుని ఆర్థిక పరిస్థితికి అనుగుణంగా ప్రతినెలా వివిధ మొత్తాన్ని జమచేయవచ్చు. నిర్ణీత కలానికంటే ముందుగా ఖాతాలోని మొత్తాన్ని ఉపసంహరిస్తే తక్కువ వడ్డీ రావడంతో పాటు కొంత మొత్తాన్ని అపరాధ రుసుం (పెనాల్టీ) రూపంలో కట్టాల్సి ఉంటుంది. వివిధ బ్యాంకులు తమ ఖాతాదారులకు ఇంటర్నెట్ బ్యాంకింగ్ ద్వారా రికరింగ్ డిపాజిట్ ఖాతా తెరిచే సదుపాయాన్ని కల్పిస్తున్నాయి.
87వ అకాడమీ పురస్కారాలు
ప్రపంచంలోనే ప్రతిష్ఠాత్మకమైన ఆస్కార్ అవార్డుల ప్రదానోత్సవం వైభవంగా జరిగింది. భారత కాలమానం ప్రకారం 2014 ఫిబ్రవరి 23 సోమవారం ఉదయం అమెరికాలోని లాస్ ఎంజెల్స్ లో హాలీవుడ్ డాల్బీ థియేటర్ లో ఈ వేడుగ అట్టహాసంగా ప్రారంభమైంది. 87వ సారి జరిగిన ఈ అవార్డుల కార్యక్రమంలో ఉత్తమ నటుడిగా ఎడ్డీ రెడ్ మెన్, ఉత్తమ నటిగా జూలియన్ మూరే, ఉత్తమ దర్శకత్వ అవార్డును అలెజాండ్రో గాంజలెజ్ ఇనారిట్టు అందుకున్నారు. దిగ్రాండ్ బుడాపెస్ట్ హోటల్, బర్డ్ మేన్ చిత్రాలు నాలుగు విభాగాల్లో విప్లాష్ చిత్రం మూడు విభాగాల్లో ఆస్కార్ పురస్కారాలు దక్కించుకున్నాయి. ప్రపంచంలోని పలువురు ప్రముఖులు, నటీ నటులు ఈ వేడుకలకు హాజరయ్యారు.
నాగిశెట్టివారిపాలెం
"నాగిశెట్టివారిపాలెం" గుంటూరు జిల్లా, నగరం మండలానికి చెందిన గ్రామం.
ఈ గ్రామానికి చెందిన శ్రీ నాగిశెట్టి సుబ్రహ్మణ్యేశ్వరరావు, షూటరుగా జాతీయస్థాయిలో 8వ స్థానంలో ఉన్నారు. వీరు అంతర్జాతీయస్థాయిలో గూడా రాణించుచున్నారు. [1]
[1] ఈనాడు గుంటూరు రూరల్/రేపల్లె; 2015,ఫిబ్రవరి-23; 1వపేజీ.
తెలుగు రామాయణాల జాబితా
తెలుగు మాట్లాడే ప్రాంతాలలో హిందువులకు ఆరాధ్య దైవం శ్రీరామచంద్రుడు. రామాయణం ప్రకారం అగస్త్యుని ద్వారా వనవాసంలో నివసించేందుకు అత్యంత నివాసయోగ్య ప్రాంతం గోదావరీ పరీవాహక ఆంధ్రదేశం. ఆంజనేయుని జన్మభూమిగా కూడా ఆంధ్రప్రదేశ్ ప్రసిద్ధి. ఆ విధంగా రామాయణానికీ, ఆంధ్రదేశానికి ఒక అవినాభావ సంబంధం ఉంది.
ప్రతి ఊర్లో రామాలయం ఉండటమే కాక, ప్రతి కాలంలో రామాయణం తెలుగు నేలపై వ్రాయబడింది.
వనారస నాగరాణి
వనారస నాగరాణి ప్రముఖ తెలుగు రంగస్థల నటి.
1953 సం ము శ్రీమతి కమలమ్మ, రేకందారు బృహస్పతిరావు దంపతులకు కృష్ణాజిల్లా చెన్నూరులో జన్మించిన ఈవిడ తన 5వ ఏట రంగస్థల ప్రవేశం గావించారు. అనసూయ (పార్వతి, గంగ, సరస్వతి, విష్ణువు, కృష్ణలీలలు (దేవకి, మాయాపూతన, హరిశ్చంద్ర (నారద, చంద్రమతి, మాతంగకన్య, కలహకంఠి, మాయాబజార్ (నారద) సావిత్రి (నారద, మాళవి, సావిత్రి, వాసంతిక, గుణసుందరి, (హేమసుందరి, యక్షిత, కాంతామతి (కాంచనమాల, చంద్రలేఖ, గంగావతరణం (మోహిని, కురుక్షేత్రం (ఊర్వశి), పాతాళభైరవి (నాతి, యిందుమతి, రాణి, బాలనాగమ్మ (సంగు, బాలనాగమ్మ, లచ్చి, లవకుశ (సీత, కుశుడు, స్త్రీ సాహసం (ప్రమద, రంభ, కనకతార (తార, రాధాబాయి, లంకాదహనం (మాయాశూర్పణఖ, భక్త ప్రహ్లాద (రంభ, విశ్వనాథ విజయం (పాండ్యరాజు, తులాభారం (కృష్ణ, రుక్మిణి, సత్యభామ, నళిని, వసంతకుడు, చింతామణీ (చింతామణీ, రామాంజనేయ యుద్ధం (శాంతిమతి, గయోపాఖ్యానం (సుభద్ర) నాటకాలలో నటించారు.
ఉపాధ్యాయుల మురళీకృష్ణ
ఉపాధ్యాయుల మురళీకృష్ణ రసాయన శాస్త్ర పరిశోధకుడు.
ఆయన 1933, డిసెంబరు 25 న కాకినాడలో సత్యనారాయణ, అన్నపూర్ణ దంపతులకు జన్మించారు. వీరు ఆంధ్ర విశ్వవిద్యాలయం నుండి బి.ఎస్.సి (ఆనర్స్) ను 1953 లో చేసారు. రసాయన శాస్త్ర పరిశోధనలు జరిపి ఎం.ఎస్.సి డిగ్రీని ఆ తరువాత పి.హెచ్.డిని పొందారు.
ఆంధ్రా విశ్వవిద్యాలయం లో డిమానిస్ట్రేటరుగా చేరి అధ్యాపకునిగా, రీడరుగా, ప్రొఫెసరుగా వివిధ ఉద్యోగ బాధ్యతలను నిర్వహించారు. ఆయన కృష్ణా జిల్లాకు చెందిన నూజివీడులో పి.జి.సెంటరుకు ప్రత్యేక అధికారిగా 1984 లో పనిచేసారు.
ఈయన మూలక, కర్బన, భౌతిక విశ్లేషణ మొదలగు ప్రధాన రసాయన శాస్త్ర విభాగాలన్నింటిమీద సాధికారికత సంపాదించారు. ఈయన ప్రధానంగా విశ్లేషణ రసాయన శాస్త్ర రంగంలో పరిశోధనలు చేసారు. క్రోమియం (vi), వెనేడియాలు అక్సీకరణులుగా కొన్ని సరిక్రొత్త ప్రయోగాలను నిర్వహించి పి.హెచ్.డి పట్టాను పొందారు. ఆయన తొలి పరిశోధన్ వ్యాసం పొటాషియం పర్మాంగనేటు, డైక్రోమేట్ అనే రెండు ప్రమాణ ఆస్కీకరణుల మిశ్రమమును నిర్ణయించిన అంశం మీద వెలువడింది. అక్జాలికామ్లాన్ని కారకంగా ఉపయోగించే ఈ పద్ధతిని ఈ తరహా పద్ధతులలోనే ప్రథమంగా కావటం జరిగింది. ఇదే రకపు మిస్రమాల నిర్ణయానికి థాలియాన్ని కారకంగా వాడే విధానమును కూడా ఈయన అభివృద్ధి పరచారు. ఈ తరహా నూతన విధానములను అనేకం ఆవిష్కరించారు, అభివృద్ధి చేసారు.
ఈయన దేశ, విదేశ విజ్ఞానశాస్త్ర పత్రికలలో అసంఖ్యాక వ్యాసాలు వ్రాసారు. ఉదాహరణకు ఇండియన్ జర్నల్ ఆఫ్ కెమిస్ట్రీ, జర్నల్ ఆఫ్ ఇనిస్టిట్యూషన్ ఆఫ్ కెమిస్ట్రీ, స్పెక్ట్రోస్కోపీ లెటర్స్ (అమెరికా), మైక్రో కెమికల్ జర్నల్ (అమెరికా), స్పెక్ట్రోకెమికా ఆక్ట్రా (బ్రిటన్), జర్నల్ అనలటికా కిమి (ప.జర్మనీ), కెమికా ఆక్టాటుర్సిరకా (టర్కీ), టలంబా (బ్రిటన్), ఎనలిస్ట్ (బ్రిటన్) అనాలుసిన్ (ఫ్రాన్స్), కరెంట్ సైన్స్ (ఇండియా) మొదలగు రసాయన శాస్త్ర రంగంలో కొత్త రిడాక్స్ కారకములు:పద్ధతులు-సూచికలు: బలహీన కర్బన సంక్లిష్టాలు, వాని విశ్లేషణాత్మక ఉపయోగాలు, రసాయన గతి; సంవిధానములు; సముద్ర రసాయన ఉత్పత్తుల పునః సంపాదనలు మొదలగు అంశాలమిదనే కాక మరికొన్ని నానా విధ విషయాలను సాధించారు.
కాజ సోమశేఖరరావు
కాజ సోమశేఖరరావు ఆంధ్రప్రదేశ్ కు చెందిన రసాయన శాస్త్రవేత్త.
ఈయన కృష్ణా జిల్లా లోని గుడ్లవల్లేరు గ్రామంలో మార్చి 10, 1947 న జన్మించారు. తండ్రి పేరు రాఘవేంద్రరావు. ఆయన ఆంధ్ర విశ్వవిద్యాలయఖ్లో బి.ఎస్.సిని 1969 లో పూర్తిచేశారు. జబల్ పూర్ విశ్వవిద్యాలయం నుండి అప్లయిడ్ కెమిస్ట్రీ-ఇనార్గానికి ముఖ్యాంశంగా 1971 లో ఎం.ఎస్.సిని చేశారు. 1975 లో రవిశంకర్ విశ్వవిద్యాలయంలో పి.హె.డి చేసారు.
ఈయన ఆంధ్ర విశ్వవిద్యాలయంలో అధ్యాపకునిగా పనిచేశారు. ఆంధ్ర, నాగార్జున విశ్వవిద్యాలయాలలో రసాయన శాస్త్ర అధిపతిగా, ప్రొఫెసరుగా, ప్రత్యేక అధికారిగా పనిచేశారు. బోర్డ్ ఆఫ్ స్టడిస్ ఇన్ పి.జి.కెమిస్ట్రీకి చైర్మన్ గా కూడా 2005 లో వ్యవహరించారు. నాగార్జున విశ్వవిద్యాలయంలో సెనేట్ సభ్యునిగా కూడా ఉన్నారు.
ఈయన రసాయన శాస్త్రంలో అనేక పరిశోధనలు చేసారు. దీని ఫలితంగా అంతర్జాతీయ ఖ్యాతి గడించారు. ఈయన చేసిన పరిశోధనలలో వ్యర్థపదార్థాలు అయిన మామిడి, తాటి టెంకలు, బత్తాయి తొక్కలు మొదలగు ఇతత పదార్థాల నుండి కార్బన్లను రూపొందించాఅరు. ఈ తరగా కార్బన్ లను "కాజాన్ కార్బన్స్"గా కీర్తి లభించింది. వీటిని నిస్సరణముల నుండి రంగులను, విషయుక్త పదార్థములను, రంగులను తొలగించడానికి కూడా ఉపయోగిస్తున్నారు. భూగర్భ జలాల నాణ్యత, నిర్దారితల అంశం మీద (యు.జి.సి నిధులతో) పరిశోధనలు చేసారు. అనేక పరిశోధనలు చేసి రసాయన శాస్త్ర రంగంలో అనేక విజయాలను సాధించారు.
ఈయన జాతీయ సైన్స్ పత్రికలలో 65 కు పైగా పరిశోధనా వ్యాసాలు వ్రాసారు. 50 కి పైగా జాతీయ, అంతర్జాతీయ సదస్సులలో పాల్గొన్నారు. రీసెర్చి ప్రాజెక్టుల రూపకల్పనలో విశేషానుభవం గడించారు. ఎం.ఎస్.సి విద్యార్థులకు రెండు పాఠ్య గ్రంథాల రచించారు. బి.ఎస్.సి విద్యార్థులకు ఏడు పాఠ్య గ్రంథాల రచనలలో సహ రచయిత గానూ ఉన్నారు. తెలుగువిజ్ఞాన మాస పత్రిక, తెలుగు విజ్ఞాన సర్వస్వము వంటి ప్రచురణలకు వ్యాసాలు అందింఆరు. ఇండియన్ కౌన్సిల్ ఆఫ్ కెమిస్ట్స్, ఇండియన్ సొసైటీ ఆఫ్ ఎనలిటికల్ సైంటిస్టు, కెట్లసిస్ సొసైటీ, ఆఫ్ ఇండియా మొదలగు సంస్థలలో ప్రతిష్ఠాత్మక సభ్యునిగా ఉన్నారు.
సోమశేఖరరావు అనేక అవార్డులను పొందారు. వాటిలో మ్యాన్ ఆఫ్ ద యియర్ (19998), 2000 మిలీనియం మెడల్ ఆఫ్ హానర్, లైఫ్ టైం అఛీవ్ మెంటు అవార్డు, భారత ఎక్స్‌లెన్స్ అవార్డు మొదలగు గౌరవాలను పొందారు. ఆకాశవాణిలో అనేక సైన్స్ మీద ఉపన్యాసాలు యిచ్చారు.
జొన్నలగడ్డ రాజగోపాలరావు
జొన్నలగడ్డ రాజగోపాలరావు రసాయన శాస్త్రవేత్త మరియు తెలుగు రచయిత. ఆయన తన భార్య రాజ్యలక్ష్మీతో కలసి వసుంధర కలం పేరుతో తెలుగులో అసంఖ్యాక రచనలు చేశారు. వాటిలో అనేకం అవార్డులు పొందాయి. కొన్ని చలన చిత్రాలుగా రూపు దిద్దుకున్నాయి.
ఈయన తూర్పు గోదావరి జిల్లా, రామచంద్రపురం గ్రామంలో 1943 నవంబరు 15 న జన్మించారు. రాజమండ్రి కళాశాలలో బి.ఎస్.సి డిగ్రీని చేసి, ఆంధ్ర విశ్వవిద్యాలయంలో ఇనార్గానిక్ రసాయన శాస్త్రం ప్రధానాంశంగా ఎం.ఎస్.సి డిగ్రీని చేసారు. ఆంధ్ర విశ్వవిద్యాలయంలో రసాయన పరిశోధనలు చేసి పి.హెచ్.డిని 1972 లో అందుకున్నారు.
పరిశోధనా రంగంలో తొలి ఉద్యోగం రీసెర్చి లాబొరేటరీ (భువనేశ్వర్) లో 1968 లో చేరి పదోన్నతులు పొందుతూ డిప్యూటీ డైరక్తరుగా 1992 లో పదవీ విరమణ చేసారు. 1964 నుంచి దేశ విదేశాలలో Homogeneous, Precipitation, Development of Catalysts, Waste utilization, Pollution control, Themas analysis, Preparation of Industrial inorganic chemicals, మొదలైన అంశాలమీద పరిశోధనలు నిర్వహించారు.
ఈయన బెర్లిన్ (జర్మనీ) లో టెక్నికల్ విశ్వవిద్యాలయంలో 19 నెలలు (1974-75), మాస్కో విశ్వవిద్యాలయంలో పరిశోధనా సంస్థలో 1988), కొంతకలం పరిశోధనలు సాగించారు. 70 కి పైగా పరిశోధనా పత్రాలను జాతీయ, అంతర్జాతీయ సదస్సులలో సమర్పించారు. ఆయన "ఇ-తెలుగు పత్రిక" అభివృద్ధికి సహకారాన్నందించారు.
ఈయన విద్యార్థి దశలో అనేక అవార్డులు, గౌరవ పురస్కారాలు అందుకున్నారు. అటామిక్ ఎనర్జీ కమిషన్ వారి స్కాలర్‌షిప్ (1963-64) ను, పి.హెచ్.డి కాలంలో కేంద్రప్రభుత్వం స్కాలర్ సిప్ తో పాటు డిమానిస్ట్రేటర్ ఉద్యోగాన్ని కూడా అందుకునారు. జర్మన్ అకడమిక్ ఎక్సేంజి సర్విసు వారు అడ్వాన్సెడ్ రీసెర్చి అవార్డు ప్రదానం చేసారు. రాజగోపాలరావు ఆయన సతీమణి రామలక్ష్మితో కలసి మంగాదేవి బాలసాహిత్య పురస్కారాన్ని అందుకున్నారు.
రసాయన శాస్త్ర రంగంలో పరిశోధకులుగా, ప్రతిష్ఠాత్మక ప్రచురణలను వెలువరించారు. స్వతంత్ర పరిశోధనా రచయితగా, సహ రచయితగా మొత్తం 74 ప్రచురణలను వెలువరించారు. 1978 నుండి 2002 నాటి వరకు మొత్తం 10 పేటెంట్ లను తమ సహ శాస్త్రవేత్తలతో కలసి పొందారు. మాంగనీస్ సల్ఫేట్ తయారీ, కార్బయిడ్ లైమ్‌ స్కడ్జి నుంచి కాల్షియం కార్బొనేట్ తయారీ మొదలగు అంశాల మీద ఈయన పరిశోధనా విజయాలు జాతీయ స్థాయి ఖ్యాతిని పొందాయి. రీజనల్ రీసెర్చి లేబొరేటరీ నుంచి పదవీ విరమణ పొందిన తర్వాత హైదరాబాదు, కాప్రా ప్రాంతంలో స్థిరపడ్డారు.
జొన్నలగడ్డ రాజగోపాలరావు - రామలక్ష్మి దంపతులు వసుంధర కలం పేరుతో వ్రాస్తున్న జంట రచయితలు. రాజగోపాలరావు రసాయన శాస్త్రవేత్తగా పనిచేసి రిటైరయ్యాడు. వసుంధరతో బాటు బాబి, కమల, సైరంధ్రి, రాజా, రాజకుమారి, శ్రీరామకమల్, యశస్వి, కైవల్య, మనోహర్ వారి కలం పేర్లు.
వీరు ఒక్క చందమామ లోనే వెయ్యికి పైగా కథలు వ్రాశారు. వాటిలో కథల ప్రయోజనం, అపకారికి ఉపకారం, మొదలైనవి సుప్రసిద్ధం. వీరి కథల్లో పిల్లలకు విలువైన సందేశం గానీ, అద్వితీయమైన చమత్కారం గానీ తప్పనిసరిగా ఉంటాయి. బొమ్మరిల్లులో నూరుకట్ల పిశాచం కథలు, మరికొన్ని ఇతర కథలు వ్రాయడంతోబాటు లోకజ్ఞానానికి సంబంధించిన ప్రశ్నలు-జవాబులు, ఈ శతాబ్దపు చివరి దశాబ్దం లాంటి ఇతర శీర్షికలు కూడా చాలాకాలం నిర్వహించారు. రామలక్ష్మి ఆ పత్రికకు పేరులేని సంపాదకురాలిగా పనిచేసింది. ఆమె వసుంధరలో భాగస్వామిగానే కాకుండా విడిగా కూడా చాలా కథలు, నవలలు వ్రాసింది.
పుట్లూరివారిపల్లె
"పుట్లూరివారిపల్లె" ప్రకాశం జిల్లా కొనకనమిట్ల మండలానికి చెందిన గ్రామము. పిన్ కోడ్ నం. 523 241., ఎస్.టి.డి.కోడ్ = 08499.
ఈ గ్రామం కొనకనమిట్ల పంచాయతీ పరిధిలోని గ్రామం.
మేడంవారిపల్లి
"మేడంవారిపల్లి" ప్రకాశం జిల్లా రాచర్ల మండలానికి చెందిన గ్రామము.[1] ఈనాడు ప్రకాశం; 2015,మే-16; 5వపేజీ.
[2] ఈనాడు ప్రకాశం; 2015,జూన్-1; 3వపేజీ.
వక్కంతం వంశీ
వక్కంతం వంశీ ప్రధానంగా తెలుగు సినిమాలో రంగంలో పనిచేసే ఒక సినీరచయిత మరియు నటుడు . కథ ఎలా ఉన్నా ఆ సినిమాలో హీరోకి పాత్రకి ఓ కొత్త క్యారెక్టర్ ని డిజైన్ చేస్తాడు.
వంశీ చిత్తూరు జిల్లా, పుంగనూరు సమీపంలోని అరికెల అనే గ్రామంలో జన్మించాడు. ఇతని తండ్రి వక్కంతం సూర్యనారాయణరావు ప్రముఖ నవలా రచయిత. ఆయన తిరుమల తిరుపతి దేవస్థానంలో పనిచేశాడు. తల్లి స్వర్ణకుమారి గృహిణి. వంశీ తన తల్లిదండ్రులకు కలిగిన ముగ్గురు సంతానంలో పెద్దవాడు. తండ్రి ఉద్యోగరీత్యా ఇతని విద్యాభ్యాసం తిరుపతిలో జరిగింది. వెంకటేశ్వర విశ్వవిద్యాలయం నుండి డిగ్రీ పొందాడు.
తండ్రి రచయిత కావడంతో ఇతనికి చిన్నతనం నుండి సాహిత్యం పట్ల, రచనల పట్ల ఆసక్తి కలిగింది. పాఠశాలలో చదివే రోజులలో నాటకాలలో నటించేవాడు. తండ్రి ఇచ్చిన ప్రోత్సాహంతో ఇతడు మొదట ఈటీవీలో న్యూస్‌రీడర్‌గా చేరాడు. మొదటిసారిగా చిత్రం భళారే విచిత్రంలో కెమెరా ముందు కనిపించాడు. దానికంటే ముందు జె. కె. భారవి తీసిన రంగవల్లి సినిమాలో గుడి ముందు బిచ్చగాడి పాత్రను ధరించాడు. తరువాత దాసరి నారాయణరావు దర్శకత్వంలో సుమ హీరోయిన్‌గా 1996లో విడుదలైన కల్యాణ ప్రాప్తిరస్తు అనే సినిమాలో హీరోగా నటించాడు. ఆ సినిమా పెద్దగా విజయవంతం కాకపోవడంతో ఇతనికి తరువాత నటుడిగా అవకాశాలు రాలేదు. తిరిగి హైదరాబాదుకు వచ్చి ఈటీవిలో ఫ్రీలాన్సర్‌గా పనిచేశాడు. తరువాత మూడు సంవత్సరాల పాటు సుమారు ఏడు టెలివిజన్ సీరియళ్లలో నటించాడు. వాటిలో బాపు దర్శకత్వంలో వచ్చిన భాగవతం సీరియల్‌లో శుకమహర్షిగా నటించాడు. భక్త మార్కాండేయ అనే సీరియల్‌లో ఎన్.టి.ఆర్.జూనియర్‌తో కలిసి నటించాడు.
వంశీ సినిమా రచయితగా ఎన్.టి.ఆర్.జూనియర్‌ నటించిన అశోక్ సినిమాకు కథను అందించాడు. తరువాత వరుసగా కిక్, ఉసరవెల్లి, ఎవరు, రేసుగుర్రం వంటి హిట్ చిత్రాల రచయితగా పేరు గడించాడు. ఇతడు ఉదయ్ కిరణ్, జూనియర్ ఎన్.టి.ఆర్, మహేష్ బాబు, రవితేజ, కళ్యాణ్ రామ్, అల్లు అర్జున్, గోపీచంద్ వంటి హీరోలు నటించిన సినిమాలకు కథలను అందించాడు. ఆర్.రఘురాజ్, సురేందర్ రెడ్డి, మల్లికార్జున్, వంశీ పైడిపల్లి, పూరీ జగన్నాథ్, విక్రం సిరికొండ, బి.గోపాల్ వంటి దర్శకుల సినిమాలకు పనిచేశాడు. ఇతడు అల్లు అర్జున్ హీరోగా నా పేరు సూర్య నా ఇల్లు ఇండియా అనే సినిమాకు మొదటి సారి దర్శకత్వం వహించడమే కాకుండా ఆ సినిమాకు కథను కూడా అందించాడు. ఇతని భార్య పేరు శ్రీవిద్య. వీరికి ఒక కుమార్తె ఆర్ణవి జన్మించింది.
ప్ర‌ముఖ సినీ న‌టుడు నిర్మాతకు హైద‌రాబాద్ ఎర్ర‌మంజిల్ కోర్టు జైలు శిక్ష విధిస్తూ షాకింగ్ తీర్పు ఇచ్చింది. జూనియ‌ర్ ఎన్టీఆర్ హీరోగా పూరీ ద‌ర్శ‌క‌త్వంలో గ‌ణేష్ టెంప‌ర్ చిత్రాన్ని నిర్మించాడు.ఈ చిత్రానికి ర‌చ‌యిత వ‌క్క‌ంతం వంశీ క‌థ‌ని అందించిన విష‌యం తెలిసిందే. అయితే తనకు ఇవ్వాల్సిన రెమ్యునరేషన్ ఇవ్వలేదంటూ రచయిత వక్కంతం వంశీ కోర్టును ఆశ్రయించాడు. దీంతో కొన్ని రోజులుగా విచారణలో ఉన్న ఈ కేసుపై హైదరాబాద్‌లోని ఎర్రమంజిల్ కోర్టు తీర్పు వెలువరించింది. నష్ట పరిహారం కింద వంశీకి రూ. 15,86,550 చెల్లించాలని బండ్ల గణేష్‌ను కోర్టు ఆదేశించింది. నిర్లక్ష్యంగా వహించినందుకు ఆయనపై 6 నెలల జైలు శిక్ష కూడా విధిస్తూ తీర్పు చెప్పింది. తీర్పు అనంతరం బండ్ల గణేష్ బెయిల్‌కు దరఖాస్తు పెట్టుకోగా.. జడ్జి బెయిల్ మంజూరు చేశాడు. ఈ వార్త‌ టాలీవుడ్‌లో సంచలనంగా మారింది.
ఇతడు దర్శకత్వం వహిస్తున్న నా పేరు సూర్య నా ఇల్లు ఇండియా సినిమా కథను కాపీ కొట్టాడని విమర్శలు వచ్చాయి. 2002లో విడుదలైన ‘యాంట్‌వోన్‌ ఫిషర్‌’ అనే సినిమాను ఫైండింగ్‌ ఫిష్‌ అనే పుస్తకం ఆధారంగా తెరకెక్కించారు. డెంజిల్ వాషింగ్టన్‌ దర్శకత్వం వహించిన ఈ చిత్రంలో హీరో అమెరికా నేవీ అధికారిగా కనిపిస్తాడు. ఈ పాత్రకు, అల్లు అర్జున్ పాత్రకు దగ్గర పోలికలు ఉండడంతో కాపీ కొట్టాడని వార్తలు వచ్చాయి. అయితే ఇతడు దానిని ఖండించాడు.
సూరంపాలెం (చాట్రాయి)
"సూరంపాలెం(చాట్రాయి)" కృష్ణా జిల్లా చాట్రాయి మండలానికి చెందిన గ్రామం.
గ్రామములోని ఈ చెరువులో, ప్రభుత్వం ప్రవేశపీట్టిన నీరు-చెట్టు కార్యక్రమంలో భాగంగా, పూడికతీత పనులను 2017,ఏప్రిల్-10న ప్రారంభించారు. పూడికమట్టిని రైతులు తమ పొలాలలకు ఎరువుగా తరలించుచున్నారు. ఇళ్ళలో మెరక చేయుటకుగూడా తీసికొనిపోవుచున్నారు. ఈ విధంగా చేయుట వలన, చెరువులో నీటి నిలువ సామర్ధ్యం పెరుగుటయేగాక, తమ పొలాలలో ఎరువుల ఖర్చు గణనీయంగా తగ్గుతుందని రైతులు సంతోషం వ్యక్తం చేస్తున్నారు. [3]
ఈ ఆలయంలో 2015,ఫిబ్రవరి-23వ తేదీ, సోమవారం ఉదయం 10-22 గంటలకు, ఆంజనేయస్వామివారి విగ్రహ ప్రతిష్ఠా మహోత్సవం వైభవంగా నిర్వహించారు. అనంతరం యజ్ఞశాలలో శాంతిపూజలు నిర్వహించారు. సాయంత్రం ఆలయ ప్రాంగణంలో సువర్చలాదేవి, ఆంజనేయస్వామివారల శాంతికళ్యాణం నిర్వహించారు. ఈ కార్యక్రమానికి పలు గ్రామాలనుండి భక్తులు విచ్చేసారు. ఆడబడుచులకు పసుపు,కుంకుమలు ఇవ్వడానికి ఏర్పాటుచేయడంతో గ్రామంలో సందడి నెలకొన్నది. వేలాదిమంది భక్తులు తరలి రావడంతో గ్రామంలో పండుగ వాతావరణం నెలకొన్నది. [1]
ఈ ఆలయంలో ప్రతిష్ఠ ఉత్సవాలను 2017,ఫిబ్రవరి-23వతేదీ గురువారంనాడు నిర్వహించెదరు. ఉదయం హనుమాన్ చాలీసాతో ప్రారంభించెదరు. మద్యాహ్నం భక్తులకు అన్న ప్రసాద వితరణ నిర్వహించెదరు. [2]
[1] ఈనాడు కృష్ణా; 2015,ఫిబ్రవరి-24; 6వపేజీ.
[2] ఈనాడు అమరావతి/నూజివీడు; 2017,ఫిబ్రవరి-23; 1వపేజీ. 
[3] ఈనాడు అమరావతి/నూజివీడు; 2017,ఏప్రిల్-11; 1వపేజీ.
వరదప్పనాయుడు పేట
వరదప్పనాయుడు పేట చిత్తూరు జిల్లా, పాకాల మండలంలోని ఒక గ్రామము. . ప్రముఖ సాహితీవేత్త శ్రీ సాకం నాగరాజ ఈ గ్రామస్తులే.
గతంలో వరదప్ప నాయుడు అనే ఒక పెద్దమనిషి వుండేవాడు. అతని పేరున ఈగ్రామము వెలసినది.
ఈ గ్రామములో ఒక ప్రాథమిక పాఠశాల ఉంది.
ఈ గ్రామము కల్లూరు ... కొమ్మిరెడ్డిగారిపల్లి రోడ్డు మీద ఉంది. బస్సు సౌకర్యము లేదు.
ఈ గ్రామములో పురతానమైన శ్రీ ఆంజనేయస్వామి వారి దేవాలయము ఉంది.
వరి, వేరుశనగ, మామిడి, కూరగాయలు ప్రధాన పంటలు.
వ్యవసాయము ప్రధాన వృత్తి.
లోకేష్ రాహుల్
కె.ఎల్.రాహుల్ (జ: 18 April 1992, మంగళూరు) కర్ణాటక రాష్ట్రానికి చెందిన ప్రముఖ క్రికెట్ క్రీడాకారుడు. ఇతడు ఎక్కువగా బ్యాటింగ్ మరియు అప్పుడప్పుడు వికెట్ కీపింగ్ చేస్తాడు. రాహుల్ 19-సంవత్సరాల చిన్నవారి 2010 క్రికెట్ ప్రపంచ కప్ లో భారతదేశం తరపున పాల్గొన్నాడు. ఇండియన్ ప్రీమియర్ లీగ్ లో 2013 లో రాయల్ ఛాలెంజర్స్ బెంగలూర్ తరపున ఆడాడు. ఆ తర్వాత 2014 లో సన్ రైజర్స్ హైదరాబాద్ తరపున పాల్గొన్నాడు.
రాహుల్ 2010-11 సీజన్ లో మొదటగా తన కెరీర్ ను ప్రారంభించాడు. కర్ణాటక రాష్ట్రానికి మొదటి-తరగతి క్రికెట్ ఆడాడు. ఆ సీజన్ లో మొట్టమొదటి త్రిబుల్ సెంచరీ సాధించిన మొదటి కర్ణాటక ఆటగాడిగా రికార్డు సృష్టించాడు. బెంగళూరులో జరిగిన ఆటలో, ఉత్తర ప్రదేశ్ మీద 337 రన్లు సాధించాడు. అందులొ 47 బౌండ్రీలు మరియు 4 సిక్సర్లు ఉన్నాయి. మొదటగా ఇండియన్ ప్రీమియర్ లీగ్ 2013 లో రాయల్ ఛాలెంజర్స్ బెంగలూర్ తరపున ఆడినాడు, 2014 నుండి సన్ రైజర్స్, హైదరాబాద్ తరుపున ఆడుతున్నాడు.
కర్ణాటక రాష్టానికి ఆడి చూపిన నైపుణ్యం ఆధారంగా రాహుల్ ను ఆస్ట్రేలియా తో జరిగే బోర్డర్-గవాస్కర్ ట్రోఫీ (2014) కోసం ఎంపిక చేశారు. అయితే అతడు అంతగా రాణించలేకపోయాడు.
జనవరి 8, 2015 తేదీన జరిగిన మొదటి టెస్ట్ మ్యాచ్ లో ఆస్ట్రేలియా మీద సెంచరీ సాధించాడు.